DS: Neprihvatljivo vređanje LGBT na protestu – GayEcho\nDemokratska stranka (DS) ocenila je danas da je neprihvatljivo ponašanje dela učesnika građanskih protesta u subotu u Beogradu koji su grudvama gađali Prajd info centar i nosili parole koje svoji sadržajem “duboko vređaju prava građana i građanki”.\n“Sramota je i nedopustivo da ovakvo ponašanje male grupe neodgovornih baci senku na veličanstven i masovan građanski skup i na sve divne ljude koji su i šetali za slobodu i život bez nasilja”, navodi se u saopštenju DS.\n“Demokratska stranka će uvek stati u zaštitu i snažno osuditi svako nasilje prema drugom i drugačijem… Zbog toga iskazujemo podršku aktivistima i aktivistkinjama Prajd info centra ceneći njihov aktivizam i spremnost i uključenost u borbu protiv nasilja. U toj borbi smo saveznici i uvek će imati našu podršku”, navodi se u saopštenju.\nDirektor organizacije Civil rights defenders i jedan od organizatora Parade ponosa Goran Miletić objavio je na Twitteru da su učesnici protesta “Stop krvavim košuljama” gađali grudvama i pljuvali prostorije Prajd info centra.\n« Manchester United: Fudbalom protiv homofobije\nGej muškarac u Singapuru dobio pravo da usvoji dete »\n26/12/2018 at 00:14\nDemokratska Stranka svesno ulazi u koaliciju sa neonacistickim organizacijama pa su ovakve izjave smesne i krajnje licemerne.


Banja Luka zainteresovana za uvođenje bike-share sistema – The PRESTIGE\nBiH 06.06.2017. banjaluka, biciklisti, nextbike\nU Gradskoj upravi Banja Luka, organizovan je informativni sastanak između predstavnika Graske uprave, nextbike kompanije iz Zagreba i Sarajeva i predstavnika Centra za životnu sredinu\nCilj je bio upoznavanje predstavnika Gradske uprave o sistemu javnih bicikala nextbike te davanje sugestija i preporuka za realizaciju ovakvih sistema.\n-Došli smo na poziv Grada Banja Luka da bi predstavili nextbike sistem javnih bicikala i primjere dobre prakse koje imamo u Hrvatskoj, te Sarajevu kao prvom gradu u BiH koji već godinu dana koristi nextbike. Prednosti koje pruža ovaj sistem su prije svega u tome što je nextbike geografski najrasprostranjeniji bike-sharing sistem u svijetu u više od 120 gradova i 25 zemalja. Ako Banja Luka odabere nextbike kao pružaoca ove usluge, svaki registrovani korisnik će moći da koristi nextbike bicikle širom Evrope i svijeta– izjavio je Krešimir Dvorski, direktor nextbike-a za Hrvatsku.\nDvorski je dodao da je povratak kretanja na dva točka tendencija širom Evrope. U Banjaluci je poboljšana biciklistička infrastruktura i svijest građana na takvom nivou da je grad spreman da prigrli ovakav jedan projekt kao dobrodošao. Pri tome, bi Banja Luka sebe pozicionirala i na cikloturističkoj mapi svijeta. Za jedan bicilistički grad to je od izuzetne važnosti jer glavne grupe korisnika su studenti, zaposleni i turisti.\n– Nextbike sistem realizovan je u Sarajevu prije nepunih godinu dana, kada je na šest gradskih lokacija raspoređeno ukupno pedeset bicikala. Danas, brojke od 30.000 najmova i 70.000 pređenih kilometara na našim biciklima, pokazuju da je nextbike u Sarajevu doživio veliki uspjeh. Više od navedenih statistika raduje nas pozitivna energija koja se stvorila oko cijelog projekta, kao i podrška građana i cjelokupne javnosti koju imamo od samog početka. U međuvremenu smo dodatno proširili mrežu lokacija u Sarajevu, a u toku su i završne pripreme za implementaciju nextbike sistema u Tuzli – pojasnio je Ahmed Ćerimović, direktor kompanije Supermarket, licenciranog nextbike partnera za BiH.\nĆerimović dodaje da inovativna rješenja u saobraćaju, uvođenje alternativnih oblika prevoza, a sve u cilju smanjenja emisije izduvnih gasova, neizostavan su dio ovih strategija, a domaći i međunarodnih fondovi u velikoj mjeri podržavaju ovakve projekte. Upravo je nabavka opreme za nextbike sistem u Tuzli subvencionisana od strane Fonda za zaštitu okoliša FBiH.\n– Pozitivno nas je iznenadila inicijativa Grada Banja Luka sa željom da se uvede sistem javnih bicikala. Sve veće gužve u sabraćaju, prepuni parking prostori, zagađenje vazduha, problemi su sa kojim se bore svi gradovi i urbane sredine, pa tako i Banja Luka. Upravo razvoj biciklističkog saobraćaja i bicklističke infrastrukture, podrška u korištenju bicikla kao prevoznog sredstva, u velikoj mjeri efikasno rješavaju navedene probleme – naglasio je Tihomir Dakić, Koordinator programa Transport iz Centra za životnu sredinu.


Bezbednosne agencije SAD razmatraju nove opcije za Siriju\nM. K.\t 29. septembra 2016. 17:56\nAmeričke nacionalne bezbednosne agencije razmatraju opcije, među kojima i neke nove, za rešenje sirijske krize, rekao je danas zamenik državnog sekretara Entoni Blinken, javlja Rojters.\nBlinken je to rekao američkim poslanicima u odgovoru na pitanje šta podrazumeva takozvani “Plan B” nakon očitog diplomatskog neuspeha u okončanju petoipogodišnjeg rata u Siriji.\n“Predsednik (Barak Obama) je od svih agencija zatražio da iznesu opcije, neke poznate a neke nove, koje mi veoma aktivno razmatramo”, rekao je Blinken, dodavši da će detalji o opcijama biti poznati nakon što opcije budu razrađene narednih dana.\nGovoreći u Odboru za spoljne poslove Senata, Blinken je rekao da bi spoljni akteri umešani u sirijski sukob mogli da počnu da unose više resursa u taj sukob, što bi na kraju, kako je upozorio, moglo da naškodi sirijskom predsedniku, kao i Rusiji.\nAmerički zvaničnici su juče rekli britanskoj agenciji da su zvaničnici Obamine administracije počeli da razmatraju čvršće odgovore, uključujući vojne opcije, na napad na Alep koji su izvele snage sirijske vlade uz, kako tvrde, podršku Rusije.\nNovi razgovori se vode “na nivou osoblja” i tek treba da rezultiraju preporukama za Obamu, koji je dosad pružao otpor izdavanju naloga za vojnu akciju protiv sirijskog predsednika Bašara al-Asada, zaključuje britanska agencija.\nbezbednosne agencije SADsirijska krizasirija\ngoran manic pre 9 meseca\nBraćo Rusi, vraćajte se kući dok još možete…


Hitno pronaći način dostave penzija - Srebrenik.NETwork\nPočetna/Aktuelno/Hitno pronaći način dostave penzija\nSrebrenik.NETwork 03.04.2020\tAktuelno, Gradska hronika 1 Pregledi\nOpćina Lukavac dosljedno i sa maksimalnim angažmanom provodi mjere zaštite od pandemije korona virusom, a dosadašnji rezultati sa dva klastera zaustavljena na prvim inficiranim potvrda su ovih napora.\nOpćinska administracija u provođenju mjera potpuno se oslanja na preporuke i zahtjeve epidemiologa i Doma zdravlja Lukavac. Naše iskustvo ukazuje da velike želje i neograničena materijalna sredstva ne mogu dati rezultate kakve daje pažljivo provođenje preporuka iskusnih epidemiologa.\nU Federaciji BiH pandemija se još uvijek nije razmatrala, a situacija je još podnošljiva najviše zahvaljujući radikalnim mjerama ograničenja kretanja i redukcijom socijalne interakcije potencijalno inficiranih osoba.\nApelujemo na banke da se pomjere iz svog komoditeta i nađu način da se penzionerima penzije dostave na vrata.\nAngažovanje poštara, izdavanje baknarskih vrijednosnih čekova na ime koji bi se mogli trošiti u maloprodaji, bankarskih službenika koji bi obilazili penzionere ili isplate preko bankomata su samo neke moguće tehnike.\nUkoliko se odluka o liberalizaciji kretanja penzionera ne povuče odmah možemo očekivati nagli porast broja obeljelilh sa najmanje izvjesnom prognozom ozdravljenja. Smatramo da se ovakva mjera nije smjela donijeti bez veoma pažljive epidemiološke analize, te da će biti manje važno ko je odgovoran ako se suočimo sa posljedicama koje naš zdravstveni sistem neće moći iznijeti.\nThe post Hitno pronaći način dostave penzija appeared first on Lukavački.ba.\nPrethodna U Špionici testirano 50, 13 pozitivnih, 37 negativnih nalaza\nSljedeća Predsjedniku i potpredsjedniku Amerike više niko neće moći prići ko nije testiran na koronavirus


Objavljeno: 22.02.2020, 14:39:03 , 14:40:32\nŠpanski ministar Alberto Garson predstavio je plan za zaustavljanje reklamiranja kladionica i kockarnica kojim vlada namerava da stane na kraj porastu zavisnosti od igara na sreću u Španiji.\nMADRID - Španski ministar Alberto Garson predstavio je plan za zaustavljanje reklamiranja kladionica i kockarnica kojim vlada namerava da stane na kraj porastu zavisnosti od igara na sreću u Španiji.\nU januaru je na vlast došla leva koalicija sastavljena od Španske socijalističke radničke stranke (PSOE) i manjeg Unidas Podemosa kojem pripada Garson. Unidas Podemos je u predizbornoj kampanji obećao da će pokrenuti kampanju s ciljem zaštite mladih i zavisnika od kocke, a sada to obećanje želi da ispuni, piše Indeks.hr.\nTagovi: Španija, igre na sreću, zabrana


Android revija » Android 4.4 KitKat operativni sistem za LG G2 stiže u Srbiju tokom marta Android 4.4 KitKat operativni sistem za LG G2 stiže u Srbiju tokom marta – Android revija\nAndroid 4.4 KitKat operativni sistem za LG G2 stiže u Srbiju tokom marta\nKompanija LG Electronics najavila je da se unapređena verzija Android 4.4 KitKat operativnog sistema za LG G2 smart telefon očekuje na srpskom tržištu u toku marta ove godine.\n„Konstantno unapređivanje sofvera je jedan od mnogih načina na koji se kompanija LG neprekidno trudi da poboljša korisničko iskustvo”, rekao je Kenneth Ji, regionalni direktor za oblast mobilne komunikacije u okviru kompanije LG Electronics Magyar Kft. „Pored mnogih novih opcija, unapređeni operativni sistem za LG G2 smart telefon donosi i veliki broj optimizacija koje celokupno korisničko iskustvo podižu na viši nivo. Verujemo da će korisnici naših proizvoda u Srbiji uživati u poboljšanjima koje nudi naš unapređeni softverski paket.”\nZahvaljujući novoj verziji operativnog sistema, LG G2 dobija poboljšane opcije za slušanje muzike i poseduje opciju za režim rada koji štedi bateriju. Poslednja verzija Android operativnog sistema takođe nudi i poboljšanja u brzini, omogućavajući LG G2 modelu da otvara aplikacije i do 17 odsto brže nego ranije, a zahvaljujući hromijumskom motoru, pretraživanje interneta je takođe znatno brže. Ali to nije sve, jer sada postoji mogućnost jednostavnog štampanja dokumenata preko Wi-fi ili Bluetooth konekcije, uz pomoć novog Google Cloud Printer servisa.\nUnapređena verzija Android operativnog sistema za LG G Pad 8.3 tablet računar, kao i za LG G Flex smart telefon, može se očekivati na tržištu u toku drugog kvartala 2014. godine. Ipak, kako se uslovi razlikuju u zavisnosti od tržišta i operatera, tačan datum dostupnosti može da varira.\nAndroid 4.4 KitKat operativni sistem za LG G2 stiže u Srbiju tokom marta was last modified: March 11th, 2014 by Goran Aničić\nAndroid 4.4 KitKatG2LGLG G2\nHTC promoviše unapređenu Ultrapixel tehnologiju na novom HTC One\nNovi HTC One – sada znamo i sve specifikacije!\nNexus 6 i Nexus pametni sat možda...\nLG Optimus L7 II stigao u Telenor\nLG predstavio L seriju III\nLG G Watch R biće oko 300€\nTelefoni zakrivljenih ekrana zauzeće 40% tržišta do...\nGoogle i LG predstavili Nexus 5\nLG G2, da li kompanija LG napušta...\nLG G Watch stiže u junu za...


"Vašington koling", Priština pod pritiskom\nFebruar 01, 2019 19:41\nGnevni telefonski pozivi, lupanje vratima i tajnoviti sastanci sa kojih su se ćutke iskradali lideri prištinskih institucija najbolji su pokazatelji ogromnog političkog pritiska pod kojim su se, mahom zbog taksi na proizvode iz Srbije i BiH, poslednjih dana našli Ramuš Haradinaj, Fatmir Ljimaj i Kadri Veselji.\nČetvrti iz koalicije koju listom čine bivši komandanti Oslobodilačke vojske Kosova, Hašim Tači, mudro stoji na strani Vašingtona i EU, čekajući da, vremenom, pritisak Zapada omekša Haradinaja kako bi čitavo zamešateljstvo oko taksi ustupilo mesto nastavku briselskih pregovora sa Beogradom i učvrstilo njegov status najuticajnijeg od svih kosovskih Albanaca.\nAmerički savetnik za nacionalnu bezbednost Džon Bolton i ambasador SAD u Prištini Filip Kosnet prethodnih dana su prilično grubo ubeđivali Haradinaja da, makar na neko vreme, odustane od taksi i sada već višedecenijski sukob sa Tačijem oko najrazličitijih problema pomeri na niže mesto političkih prioriteta.\nKosnet je, kako tvrde prištinski mediji, izgubio deo diplomatskog takta pa se jedan od susreta sa Haradinajem završio lupanjem vratima i demonstrativnim odlaskom predstavnika najvećeg saveznika svih dosadašnjih kosovskih vlada.\nAmbasador SAD je, kako navode prištinski mediji, dao kosovskim liderima dve opcije za izlazak iz ove krize: da odmah odustanu od taksi na proizvode iz Srbije i BiH, ili da se suoče sa sankcijama SAD koje bi "izazvale ozbiljnu štetu odnosima" Vašingtona i Prištine.\nOdmah zatim, usledio je i poziv Džona Boltona koji je, navodno, bio jednako buran, ali i neproduktivan, pa je nekadašnji ambasador Amerike pri Ujedinjenim nacijama do cilja odlučio da dođe sporednim putem, preko albanskog premijera Edija Rame i naravno Tačija. Dvojica albanskih prvaka su Boltonu obećali punu saradnju pa se Haradinaj, suštinski, našao sam na strani na kojoj se ni jedan od kosovskih Albanaca poslednjih decenija nije nalazio. Osim, naravno osnivača pokreta "Samoopredeljenje" Aljbina Kurtija.\nMotive zbog kojih je Haradinaj odlučio da uvede taksu na srpske proizvode pokušao je da objasni poslanik opozicionog Demokratskog saveza Kosova, Anton Kuni, koji je rekao da je kosovki premijer ovim potezom "želeo da zada udarac Srbiji", ali i istovremeno spreči eventualni dogovor Tačija i srpskog predsednika Aleksandra Vučića.\nKuni je, takođe, rekao da takse ne smeju da utiču na odnose sa Amerikom.\nPritisak pod kojim su se nalazili Haradinaj, Ljimaj i Veselji verovatno je najozbiljniji u poslednjih dvadesetak godina, pre svega jer su se Amerikanci, umesto šargarepe, ovoga puta odlučili da upotrebe štap, ostavljajući Haradinaja politički izolovanog nasuprot celom političkom spektru kosovskih Albanaca.\nDa su stvari ozbiljne pokazuje i činjenica da je Vašington, od 1999. godine, u svega nekoliko navrata uistinu ozbiljno pritiskao kosovske Albance – prilikom formiranja delegacije za pregovore u Rambujeu, dve godine kasnije kada su Haradinaja naterali da se pismeno odrekne podrške pobunama u Makedoniji i na jugu Srbije, tokom formiranja vlade bez Kurtija i prilikom formiranja Specijalnog suda za zločine OVK.\nU ostalim slučajevima, američka diplomatija uticaj je instrumentizovala na mnogo elegentniji način, diskretnim susretima sa problematičnim političarima, posle kojih se kosovska politička scena, gotovo odmah, vraćala u uobičajenu kolotečinu.\nHaradinaj, međutim, već nedeljama odbija da se povinuje željama Vašingtona i Brisela, nadajući se da će njegovih osam odsto podrške, koliko mu je bilo dovoljno da zauzme mesto premijera, porasti do nivoa koji bi ugrozio Hašima Tačija, koga su SAD proizvele u lidera kosovskih Albanaca posle smrti Ibrahima Rugove 2006. godine.\nTakav razvoj situacije doveo je u pitanje opstanak vladajuće koalicije, pošto je došlo do ozbiljnih neslaganja Haradinaja i predstavnika Demokratske partije Kosova oko smislenosti daljeg insistiranja na taksama za srpske proizvode, iako se tome glasno protive SAD i Evropska unija.\nHaradinaj je takvu političku tvrdoglavost već platio činjenicom da, uprkos pozivu, neće uspeti da dobaci do Vašingtona, kako bi prisustvovao tradicionalnom Molitvenom doručku, jer mu ambasada SAD u Prištini jednostavno nije izdala vizu.\nKosovski premijer je, u pokušaju da omekša Amerikance, rekao da prema SAD ima "ogromno poštovanje".\n"Amerika je moja porodica, čak i kada ne delimo isto mišljenje", rekao je Haradinaj. Njegovi, doduše neubedljivi, pokušaji da smekša Vašington nisu doneli nikakve rezultate, jer su diplomate u Prištini upozorile lokalne lidere da, dokle se ne reši problem taksi, nijedan kosovski zvaničnik neće dobiti američku vizu.\nNa taj način, Haradinaj je dodatno izolovan, jer je teško pretpostaviti koji bi ga od tamošnjih političara mogao podržati ukoliko ostane ustrajan u odbijanju da ispuni zahteve Vašingtona.\nKM: Obezbeđen je dodatni karantin za obolele sa lakšim simptomima 181\nDva pacijenta pozitivna na Kovid 19 poslata u KBC Niš na dalje lečenje 25


PRVO KOLO SRPSKOG GOLF AMATERSKOG TURA: Dimitrijević potvrdio odličnu formu\nPoslednji pat presudio\n18.04.2016. 17:49h 12.11.2016. 01:22h\nOn je vodio veliku borbu sa Branimirom Gudeljom i do trijumfa je stigao zahvaljujući poslednjem patu.\nDimitrijević je takmičenje završio sa 209 udaraca, jedan manje od Gudelja, a ostaće upisano da je prvog dana imao rezultat od 67, jedan ispod para terena. Treću poziciju zauzeo je Luka Jovanović, pobednik u kategoriji do 16 godina sa 230, koliko je imao i Sergej Stojiljković.\nLara Todorović je bila ispred Jelisavete Vasiljević u konkurenciji do 12 godina, Tamara Palkoviljević je bila prva do 21 godine, a velika borba viđena je u kategoriji do 16 godina gde je Jefimija Đorđević na poslednjoj rupi stigla do trijumfa ispred Jelene Lainović i Jane Marinović.\nKod dečaka do 12 godina pobedio je Vukašin Suturović ispred Andrije Gracuna.\nDrugo kolo Srpskog amaterskog tura igraće se krajem maja na terenima golf kluba Centar, treće i četvrto je na Adi Ciganliji u julu i avgustu, a poslednje peto ponovo u Žablju u septembru.\nTakmičenje je ove sezone probno i već od naredne godine bi trebalo da se nađe u kalendaru za Svetsku amatersku golf rang listu, pa će Srbija tako imati još pet turnira koji donose renking bodove.


Nacionalna veletržnica će omogućiti da se na jednom mestu roba prikuplja i prepakuje u skladu sa standardima tržišta na koje se izvozi.\nZamenik gradonačelnika Goran Vesić, ministar poljoprivrede, šumarstva i vodoprivrede Branislav Nedimović i direktor PKB-a Vojin Lazarević obišli su danas „Veletržnicu Beograd” i razgovorali sa njenim rukovodstvom o daljem razvoju najveće veletržnice na Balkanu, navodi se na portalu Grada Beograda.\nVesić je podsetio da se „Veletržnica Beograd” nalazi u vlasništvu Grada Beograda i da se prostire na 17 hektara.\nMinistar Nedimović dodao je da će „Veletržnica Beograd” po novom konceptu nacionalne veletržnice omogućiti da se na jednom mestu roba prikuplja i prepakuje u skladu sa standardima tržišta na koje se izvozi.\nVest: Od 15. decembra 2019. godine, posle više od tri decenije, svinje sa najvećeg broja farmi u Srbiji više neće...\nDrugi krug javnih nadmetanja za davanje u zakup državnog poljoprivrednog zemljišta za agroekonomsku 2019/2020 godinu do sada je raspisan u...


ZBOGOM "NAJKU" Zvezda potpisala ugovor sa "Adidasom", dobija nove dresove! - MaxBet Sport\n31.07.2020. Ažurirana vest: 31.07.2020. u 20:39\nKošarkaši Crvene zvezde u novu sezonu ulaze u novoj opremi (Foto: Starsport)\nKK Crvena zvezda od avgusta ima novog tehničkog sponzora, svetskog i nemačkog giganta, kompaniju “Adidas”. Ugovor o partnerstvu višestrukog prvaka ABA i domaće Superlige, redovnog učesnika Evrolige i “Adidas” potpisan je na tri godine, a opremu sa čuvene tri “crte” crveno-beli nosiće već od prvog avgusta ove godine.\n“Adidas” će obezbeđivati opremu za sve selekcije KK Crvena zvezda, a oprema za utakmice je kreirana specijalno za klub u saradnji stručnjaka nemačke firme i dizajnera kluba iz Beograda. Novi dresovi KK Crvena zvezda su napravljeni od najkvalitetnijih materijala, a crveno-beli će osim terena deliti u narednim sezonama i isti logo sa ostalim klubovima iz porodice “Adidas” u Evroligi: Real Madridom, Panatinaikosom, Bajenom iz Minhena…\nSamim tim, zadovoljstvo nam je što ćemo u naredne tri godine biti deo Zvezdine šampionske priče i što ćemo biti u prilici da nastavimo da zajedno pomeramo granice. Verujemo i da ćemo imati mnogo razloga za zadovoljstvo, kao i da ćemo se radovati novim rekordima i pobedama, uz džentlmenstvo na terenu i van njega, što je odlika najvećih – a to “Adidas” i Crvena zvezda svakako jesu!\nDetaljan dizajn dresova ćemo uskoro predstaviti javnosti, a verujemo da će naići na izuzetan prijem kod svih kojima su crveno-bele boje u srcu – rekao je Džordž Micidis, rukovodilac sportskog marketinga iz kompanije “Adidas”.\nCrvenoj zvezdi će do početka sezone biti isporučena tri kompleta dresova: za utakmice kod kuće, u gostima, kao i treća garnitura. Takođe, stiže i personalizovana majica za zagrevanje, kao i replika dres u dečijim veličinama. Ostala oprema za trening i za slobodno vreme će takođe biti u prepoznatljivim crveno belim bojama.\nKK Crvena zvezda novu sezonu i zvanično počinje okupljanjem i testovima početkom avgusta. Odmah nakon toga ekipa će se preseliti na visinske pripreme na Kopaoniku. Početak nove sezone zvanično je zakazan za 2. oktobar kada će Crvena zvezda gostovati ekipi Fenerbahčea u Istanbulu. Zvanično predstavljanje navijačima i domaćoj publici predviđeno je za drugo kolo Evrolige, kada u Beograd stiže ekipa Baskonije.\nTagovi:AdidasevroligaKK Crvena zvezdaTop3


Mogućnosti za unapređenje zdravstvenog sistema u borbi protiv epidemije COVID-19 u periodu 2020-2021. - ATA Stars\nHome/Vesti - ostalo/U trendu/Mogućnosti za unapređenje zdravstvenog sistema u borbi protiv epidemije COVID-19 u periodu 2020-2021.\nKljučni fokusi daljeg upravljanja epidemijom, konkretne mere za povećanje dostupnosti zdravstvenih usluga za ne-COVID pacijente i podizanje nivoa pripremljenosti za COVID i ne- COVID imunizaciju, tri su oblasti kojima se bavila Studija koju je uradila Američka privredna komora (AmCham) u saradnji sa Ekonomskim Institutom iz Beograda i Institutom za epidemiologiju Medicinskog fakulteta u Beogradu.\nZa potrebe ovog istraživanja u septembru 2020. godine, u populaciji Beograda sprovedena je studija sa ciljem ispitivanja stavova i ponašanja u vezi sa zaštitom i percepcijom rizika od COVID-19 infekcije na 804 ispitanika. U trenutku ispitivanja 41% ispitanika nije bio zabrinut da može da se zarazi, a 13,1% je smatrao da „situacija nije tako ozbiljna kao što se predstavlja“. Uzimajući u obzir pogoršanje epidemiološke situacije od kraja oktobra i činjenicu da predstojeći zimski period pretpostavlja dodatne rizike neophodno je fokusirati se prevashodno na povećanje kapaciteta za testiranje, osnaživanja epidemiološkog nadzora i jačanja kapaciteta zdravstvenog sistema.\nUticaj pandemije na NE-COVID pacijente\nImajući u vidu da je od početka pandemije u Srbiji veliki broj zdravstvenih ustanova radile u COVID režimu, smanjena dostupnost zdravstvenih usluga za pacijente kod kojih nije dijagnostifikovan COVID-19, ali pate od drugih hroničnih ili akutnih oboljenja, realnost je Srbije, kao i većine zemalja u svetu.\nU prvoj polovini 2020. godine u svim službama domova zdravlja ostvareno je za petinu manje usluga (21,1%) u odnosu na isti period prethodne godine. U periodu od aprila do juna, u poređenju sa prvim kvartalom dostupnost svih usluga je smanjena za 27,7%. U službama za zdravstvenu zaštitu odraslih u drugom kvartalu je smanjen obim pruženih usluga za 26,8%. Takođe, u prvoj polovini 2020. godine došlo je do smanjenja obima pruženih usluga u stacionarnim ustanovama za 39% u poređenju sa prosekom perioda 2016-2019. godine. Broj prvih pregleda u zdravstvenm ustanovama je 45% manji u odnosu na isti period 2019. godine, a broj kontrolnih pregleda je manji za 44.6%, dok je ostvareno 33% manje bolničkih dana u odnosu na isti period 2019. godine. Smanjeni obim pruženih zdravstvenih usluga prevashodno je negativno uticao na kontrolu zdravlja hroničnih pacijenata, koji u toku godine obave više pregleda u odnosu na opštu populacju.\nPovezana vest: Zbog radova izmene saobraćaja na delu autoputa\nPrema zaključcima studije prilagođavanje načina rada zdravstvenih ustanova radi postizanja minimalnog rizika za pacijente i medicinsko osoblje, povećanje saradnje kroz javno-privatno partnerstvo i veće korišćenje digitalne tehnologije i telemedicine imaju ključnu ulogu u povećanju dostupnosti zdravstvenih usluga, smanjenih pod uticajem pandemije COVID-19.\nOve mere na prvom mestu podrazumevaju minimalno zadržavanje u zdravstvenoj ustanovi i minimalni broj kontakata sa medicinskim osobljem. Istovremeno, uporedni primeri pokazuju ogromne koristi od korišćenja digitalne tehnologije, a pozitivna iskustva u korišćenju telemedicine ukazuju na velike mogućnosti u korišćenju i nakon pandemije\nTakođe, većina evropskih zemalja je od početka integrisala privatni zdravstveni sektor u borbu protiv pandemije, posebno za usluge privatnih laboratorija koje obezbeđuju veliki obuhvat testiranja. U vreme kada je potrebno obezdediti dodatna, neplanirana sredstva za borbu protiv pandemije, racionalno korišćenje resursa i kapaciteta, i povećanje dostupnosti osnovnih zdravstvenih usluga je imperativ.\nPovezana vest: Prvi ciklus WWF akademije za prirodu otpočeo u Petnici\nKljuč u rukama imunizacije – samo petina građana je spremna da se vakciniše protiv COVID 19, potrebna je detaljna priprema distribucija i administracije kao i socijalni marketing\nTokom prvih šest meseci 2020. godine ukupni obuhvat imunizacije niži je od planiranog za ovu godinu (najniži obuhvat 38,2% je za MMR vakcinu) i verovatno do kraja godine neće biti ispunjeni ciljevi. SZO i UNICEF zabeležili su slične situacije pada obuhvata imunizacijom u većini zemalja zbog čega su apelovali na zdravstvene vlasti da se omogući nesmetano sprovođenje vakcinacija. Mere mogu obuhvatiti dodatna uputstva pedijatrima za sprovođenje imunizacije tokom pandemije, ali i mere povećanja pristupnih mesta na kojima se može vršiti vakcinacija (npr. u apotekama).\nImunizacija opšte populacije protiv sezonskog gripa u Srbiji i poslednjih deset godina nije imala zadovoljavajući obuhvat. Početni dobri rezultati su ostvareni u sezonama 2008/09 i 2009/10 u imunizaciji starije populacije (65+), ali nakon toga situacija u poređenju sa EU je mnogostruko lošija.\nRezultati sprovedene ankete među opštom populacijom na teritoriji Grada Beograda tokom septembra 2020. godine, oslikavaju raspoloženje i stavove populacije prema COVID vakcini. Najveći deo građana Beograda, nešto manje od polovine, 45%, još uvek nije odlučio da li bi se vakcinisao kada vakcina bude odobrena i dostupna. Četvrtina građana je izjavila da se ne bi vakcinisala, samo petina građana je spremna da se vakciniše, dok će odluke oko 9% građana, zavisiti od izbora proizvođača vakcine.\nPovezana vest: Kejt i Vilijam poznate ličnosti bez "težine"\nImajući u vidu identifikovane neuralgične tačke u sistemu redovne, preporučene i imunizacije od sezonskog gripa sa jedne strane kao relativno zabrinjavjaući nivo spremnosti za vakcinacijom protiv COVID 19 iskazanom u istraživanju potrebno je hitno i sveobuhvatno raditi na jačanju poverenja u programe imunizacije, obezbeđivanje kapaciteta za distribuciju vakcina različitih proizvođača, kao i planirati povećanje dostupnosti ovih vakcina širokoj populaciji kako bi se postigao željeni obuhvat vakcinacije (60 -70%).\n*Studiju su u saradnji sa Američkom privrednom komorom izradili Ekonomski Institut iz Beograda i Institut za epidemiologiju Medicinskog fakulteta u Beogradu uz podršku AmCham kompanija članica: Abbvie, Astra Zeneca, Galenika, GlaxoSmithKline, Hemofarm, Johnson & Johnson, MSD, Novartis, Novo Nordisk, Pfizer i Sanofi Aventis\nBy ATA Stars Redakcija|2020-11-29T23:14:58+01:00novembar 30th, 2020|U trendu|0 Comments


Za poslanika SNSD-a nema ništa sporno: “O” je “O” – Banjaluka24\nPoslanik SNSD-a u Narodnoj skupštini Republike Srpske Momčilo Antonić na tviter nalogu, povodom najnovije afere “Kiseonik”, ne vidi nikakvu razliku između medicinskog i industrijskog kiseonika.\n“Moje skromno znanje iz hemije (O.Š.) je da je kiseonik hemijski element koji ima oznaku ,,O”. Može li mi objasniti neko razliku između medicinskog i industrijkog kiseonika? Кoje su im hemijske formule? Može i gradonačelnik, jer on očigledno vlada materijom”, napisao je Antonič.\nPodjsetimo da je gradonačelnik Banjaluke Draško Stanivuković iznio šokantne informacije, dokumentovane, da je laktaška firma “TGT Tehnogas” iz Laktaša, čiji je vlasnik bivši ministar policije Republike Srpske Stanislav Čađo, uvozila i isporučilvala kiseonik za potrebe UKC-a koji, kako tvrdi, nije medicinski već industrijski.\nPrema njegovim riječima, ta firma nije registrovana za uvoz medicinskog kiseonika i ne nalazi se na spisku pravnih lica koja posjeduju dozvolu za unutrašnji promet lijekova, a medicinski kiseonik je lijek.\nTakođe, provjerom u UIO BiH u Republiku Srpsku, u Klinički centar nije uvezen medicinski kiseonik još od 2017. godine.\n“Prema podacima koje imamo uvezen je tehnički industrijski kiseonik”, rekao je Stanivuković, navodeči da je ugovor sa firmom TGT za ovu godinu vrijedan dva miliona maraka, a da je do sada isplaćeno 1.350.000 KM.


Natasa Pavlovic\t 02.10.2019. 23:07h\nU sporazumu koji je potpisan u ponedeljak s pobunjenicima, Ukrajina, Rusija i evropski posrednici su se obavezali da budu održani izbori na istoku u tom regionu, gde već pet godina traje sukob između separatista i ukrajinskih snaga, u kojem je poginulo više od 13.000 ljudi.\nUkrajinski predsednik Vladimir Zelenski pozdravio je sporazum kao veliki korak ka rešenju konflikta, dok su ostali političari u toj zemlji ocenili da to otvara vrata "cementiranju" prisustva Rusije u regionu.\nPortparol Kremlja Dmitrij Peskov pozdravio je postizanje sporazuma kao pozitivan korak ka primeni sporazuma iz Minska i najavio da će uskoro biti saopšten datum samita Normandijske četvorke, koju čine Nemačka, Francuska, Rusija i Ukrajina.\nNemačka kancelarka Angela Merkel rekla je da je još rano govoriti o mogućnosti ukidanja sankcija Rusiji, ali je pozdravila sporazum kao korak u pravom smeru.\nS druge strane, bivši predsednik Petar Porošenko, koji je sada poslanik u parlamentu, izjavio je da je "ovo kapitulacije Ukrajine".\nOn je ocenio da je sporazumom Ukrajina upala u ruke Rusiji jer se obavezala da održi lokalne izbore, a nije dobila garancije da će ponovo uspostaviti kontrolu nad celom svojom granicom s Rusijom.\nNekoliko stotina ljudi, pretežno nacionalista, protestovalo je ispred predsedničke rezidencije u Kijevu i na Trgu nezavisnosti, poznatom kao Majdan, gde su održane prozapadne demonstracije pre šest godina.\nSporazum iz Minska, potpisan 2015. godine pod pokroviteljstvom Francuske i Nemačke, predviđa da Ukrajina vrati punu kontrolu nad svojom granicom sa Rusijom, ali tek nakon što regioni s većinskim ruskim stanovništvom dobiju široku autonomiju i održe lokalne izbore.\nUHVAĆEN NA DELU: Američki izviđački avion primećen blizu ruskih granica! (FOTO)\nPESKOV: Kremlj odobrava potez Kijeva da potpiše mirovni plan na istoku Ukrajine\nUkrajinaDonbaskapitulacijaKijevVladimir ZelenskiAngela Merkel


“Glasinac” i “Kakanj” osvajači prvog “Trofeja Jahorine 2020”\nDanas je na Jahorini održan prvi turnir u odbojci na snijegu "Trofej Jahorina 2020", koji je okupio 50 takmičara u muškoj i ženskoj konkurenciji. Kod...\nTurnir u odbojci na snijegu okupio 50 takmičara\nNa Jahorini je danas održan prvi turnir u odbojci na snijegu "Trofej Jahorina 2020", koji je okupio 50 takmičara. Predsjednik Odbojkaškog saveza Republike Srpske Milutin...\nU subotu “Trofej Jahorine 2020” prvo takmičenje u takmičenje u odbojci na snijegu\n"Trofej Jahorine 2020" , takmičenje u odbojci na snijegu, biće održano u subotu, 1. februara, od 10,00 časova, na platou Poljice. Turnir u Olimpijskom centru...\nOdbojkaši “Jahorine” u nedelju dočekuju “Crvenu Zvijezdu” iz Obudovca\nPosle osmonedeljne pauze, mečevima 10. kola nastavlja se odbojkaško prvenstvo Republike Srpske u konkurenciji odbojkaša, a paljanska "Jahorina" dočekaće "Crvenu Zvijezdu" iz Obudovca. Posle odigranih...\nVečeras je u SPC "Peki" odigrano finale 7. Svetosavskog turnira u malom fudbalu i osvajač turnira je bio poznat nakon regularnog dijela igre. Više sreće...\nPotpisan sporazum Dječije fudbalske lige BiH sa Mini maksi ligom Srbije\nPredstavnici Dječije fudbalske lige BiH i Mini maksi fudbalske lige Srbije danas su na Palama potpisali sporazum radi intenziviranja saradnje. Sporazum su potisali Koordinator...\nU dvorani "Peki" su sinoć odigrane utakmice drugog dana Svetosavskog turnira, a najviše neizvjesnosti je viđeno u utakmici između Sokolova i DIF-a 3:2, te...\nU Nordijskom ski centru "Dvorišta" 25. i 26. januara 2020. godine održaće se FIS trka, međunarodno takmičenje u biatlonu. Planirani početak trke je u...\n1234...210Stranica 3 od 210


Mreža besplatne pravne pomoći CHRIS za Rome – aktivnosti u naselju Cvetni trg u Nišu – CHRIS Network\nU okviru projekta “Mreža besplatne pravne pomoći CHRIS za Rome” aktivisti Mreže odbora za ljudska prava u Srbiji CHRIS posetili su 11. avgusta romsko naselje Cvetni Trgu u Nišu. Na mobilnom AD punktu postavljenom na uglu ulica Ivana Milutinovića i Danićičeve, promovisana je Mreža besplatne pravne pomoći CHRIS za Rome. Ove aktivnosti su imale za cilj da informišu stanovnike naselja o programu besplatne pravne pomoći Mreže CHRIS, upoznaju sa mogućnostima zaštite svojih prava, kao i promociju call centra Mreže CHRIS za besplatnu pravnu pomoć. Mreža besplatne pravne pomoći ove godine u fokusu ima prava članova romske zajednice u Srbiji i njihovo unapređenje i zaštitu, posebno u slučajevima diskriminacije. Između ostalih aktivnosti program besplatne pravne pomoći realizuje se i u formi mobilnih AD punktova u romskim naseljima u regionima delovanja Mreže CHRIS.\nMreža CHRIS ovim aktivnostima želi da pomogne građanima Srbije koji spadaju u jednu od najdiskriminisanijih društevnih grupa, omogući veći pristup pravdi romskoj zajednici, i između ostalog umanji ugrožavanje ljudskih prava koji su posledica nepostojanja sistema bepslatne pravne pomoći u Srbiji. U nastavku programa u Nišu, Mreža CHRIS će organizovati dežurstva pravnika u prostorijama koje su u neposrednoj blizini romskih naselja, organizovati edukacija mladih o ljudskim pravima, posebno o diskriminaciji. Advokati Mreže CHRIS će kao i u prethodnih 15 godina pokretati sudske postupke pred domaćim sudovima i Evropskim sudom za ljudska prava u Strazburu u ime građana kojima su prekršena ljudska prava.\nDanašnjom akcijom koja je realizovana zahvaljući podršci Civil Rights Defenders (Branitelji građanskih prava) organizacijom koja se bavi zaštitom ljudskih prava i podrškom braniteljima ljudskih prava, a koju su omogućila sredstva Švedske međunarodne agencije za razvoj Sida obuhvaćeni su stanovnici romskog naselja Cvetni trg u Nišu.\nU današnjim aktivnostima Mreže CHRIS u Nišu učestvovali su članovi Odbora za ljudska prava Niš/kancelarije Mreže CHRIS u Nišu: Milan Krstev, koordinator pravnika Mreže CHRIS, Marija Demić, stručni saradnik Mreže CHRIS na romskom programu, Maja Kamenov iz Centra za razvoj civilnih resursa i koordinator Mreže Odbora za ljudska prava u Srbiji CHRIS.\nAktivnosti su medijski propratili produkcija Romaworld, NTV, TV Zona plus i Večernje Novosti.\nTV Zona Plus Niš: “CHRIS” pravno pomaže Rome u Nišu


"Vjerujem da će i ova posjeta značiti nastavak dobre saradnje, da će to biti usmjereno na gasifikaciju Republike Srpske u narednom periodu, počevši od naredne godine, gdje očekujemo da će 'Gasprom' biti jedan od naših strateških partnera u realizaciji ovog projekta", rekao je Đokić, koji učestvuje na sastanku Ministarskog savjeta Energetske zajednice.\n"Ima i nekih otvorenih pitanja koja su u procesu za buduće vrijeme, to je usaglašavanje u vezi sa Zakonom o regulatoru, prenosu i tržištu električne energije i gasu na nivou BiH. Mislim da u budućnosti treba učiniti napore da se i taj zakon usaglasi", rekao je Đokić.\n"Što se tiče Republike Srpske i Vlade, mi ćemo i dalje nastojati da budemo odgovoran partner u sprovođenju ukupne energetske politike. Mislim da smo to pokazali u prethodnim godinama. Nastavićemo tako", istakao je Đokić.\nNa pitanje kako teku pregovori "Enegroivesta" i "Gas-Resa" o cijeni gasa i ko pregovara, Đokić je odgovorio da ministarstvo na čijem je čelu nije uključeno u taj dio, već da to rade kompanije. On je rekao "Gas-Res" ima odgovornog direktora i upravu za koje vjeruje da će naći najbolje rješenje.\n"Ono što znam je da je potrebno da učine napor i jedni i drugi da dođemo do što povoljnijeg ugovora, mislim na cijenu. Republika Srpska u ovom trenutku možda ima povoljniju poziciju u pregovorima i treba je iskoristiti za opšti zajednički interes u BiH kako za potrošače gasa u Srpskoj, tako i za Federaciju BiH, koja troši mnogo više gasa. Mislim da treba svi zajedno da učinimo napore da gas ljudima bude dostupan i po što povoljnijoj cijeni", istakao je Đokić.


Severna Koreja - primarno pitanje Trampove posete Aziji\nPredsednik Tramp boravi u poseti Aziji od 3. do 14. novembra 2017.\nSeverna Koreja će biti prioritetno pitanje o kojem će američki predsednik Donald Tramp razgovarati sa azijskim liderima na dvanaestodnevnoj turneji, a jedini prihvatljv rezultat tih razgovora je denuklearizacija Pjongjanga, saopštila je Bela kuća.\nAli, kako je precizirao savetnik za bezbednost H.R.Mekmaster, ako to ne bude moglo da se postigne diplomatijom ili ekonomskim sankcijama, „SAD će na severnokorejsku agresiju odgovoriti svim svojim kapacitetima“. Tramp bi trebalo da poseti Južnu Koreju 7. i 8.novemba i planirano je da sa predsednikom Mun Džae Inom razgovara o razvoju nuklearnog programa Severne Koreje.\nUoči tog susreta, četvoro ljudi koji su prebegli iz Severne Koreje, poručili su Trampu, preko poruka poslatih Glasu Amerike, kako bi trebalo da se postavi u rešavanju krize sa Severnom Korejom. Jedan od njih smatra da Tramp nije dobrodošao ako želi da produbi sukob između dve Koreje i da Amerika treba da nastavi da Pjongjang pritiska sankcijama. Takođe, od Trampa očekuju da ubedi Kinu da prestane da vraća kući izbeglice iz Severne Koreje.\nOčekuje se da će ključni američki vojni saveznici biti obazrivi prema Trampu i da će se usredsrediti na oblasti od zajedničkog interesa.\nTokom prve zvanične posjete Aziji, predsjednik Tramp će tražiti snažniju međunarodnu podršku za vršenje pritiska na režim Kim Džong Una da odustane od programa za razvoj nuklearnog oružja i balističkih projektila. Sprečavanje Sjeverne Koreje da razvije raketu sa nuklearnim naoružanjem (ICBM), koja bi mogla da pogodi američko kopno, jedan je Trampovih glavnih bezbjednosnih priroriteta..\n“Izazvao je velika očekivanja u pogledu narednih poteza u vezi sa Sjevernom Korejom. Ako ih ne preduzme, to će ozbiljno ugroziti njegov identitet, podriti ga”, navodi Džon Deluri, analitičar Univerziteta Jonsei.\nTrampova administracija je zajedno sa Kinom i Rusijom, u Ujedinjenim nacijama izdejstvovala uvođenje oštrijih ekonomskih sankcija Pjongjangu, koje bi mogle da dovedu do smanjenja sjevernokorejske trgovine za 90 odsto i uvoza nafte za 30 procenata, kao i nametanje jednostranih restrikcija.\nMeđutim, američki vojni saveznici Japan i Južna Koreja podijeljeni su u pogledu Trampovih prijetnji mogućom upotrebom vojne sile i “potpunim uništenjem” Sjeverne Koreje, u slučaju provokacija.\nU Japanu, američki predsjednik će se sastati i vjerovatni igrati golf sa premijerom Šinzom Abeom, možda najbližim prijateljem kojeg ima u Aziji.\n“Predsjednik Tramp i premijer Abe takođe su saglasni u pogledu niza pitanja, naročito sjevernokorejskog problema”, kaže Dejvid Straub.\nJavna podrška Abeovom odlučnom stavu o nacionalnoj bezbjednosti povećana je nakon što je Sjeverna Koreja izvela dvije raketne probe iznad japanskog vazdušnog prostora, što je i pomoglo njegovoj konzervativnoj koaliciji da ubjedljivo pobijedi na vanrednim parlamentarnim izborima.\nMeđutim, iako je japanski lider snažno podržao Trampovu politiku “vršenja maksimalnog pritiska”, zvaničnici u Tokiju su nagovijestili da je prijetnja silom diplomatska taktika kojom se od Sjeverne Koreje i Kine pokušavaju dobiti ustupci.\nJužnokorejski predsjednik Mun Džae-in, kako se očekuje, takođe će naglasiti dugoročno i čvrsto savezništvo sa Sjedinjenim Državama, tokom susreta sa Trampom u Seulu. Liberalni južnokorejski lider se ipak otvoreno protivi bilo kakvoj upotrebi sile na Korejskom poluostrvu koja bi mogla da uvuče region u katastrofalan rat.\n“Trampova posjeta je šansa da se američki lider upozna sa južnokorejskim gledanjem na stvari i činjenicom da Južna Koreja već dugo živi pod kredibilnom prijetnjom od nuklearnog napada a da smo svi, opet, dobro”, kaže analitičar Džon Deluri.\nMunove ranije napore da uspostavi dijalog sa Sjevernom Korejom, Trump je okarakterisao kao nemoguć pokušaj pomirenja. Za sada, razlike između Seula i Vašingtonu se umanjuju u svijetlu sjevernokorejskih raketnih i nuklearnih testova i odbijanja Pjongjanga da razgovora sa svojim susjedom ili čak prihvati ponude Seula za pružanje humanitarne pomoći.\nTrampova poseta Aziji da pojasni regionalnu strategiju SAD


14.11.2017 u 11:26\nNeki misle da Srbija nije dovoljno pregažena i ponižena i da je samo pregažena i ponižena Srbija dobra Srbija, rekao je predsednik Aleksandar Vučić reagujući na reči Bakira Izetbegovića da je što se njega tiče BiH trebalo do sada da prizna Kosovo te da se nada da će jednog dana i to biti učinjeno. Prema Vučićevim rečima ta izjava će imati dalekosežne političke i pravne posledice, a srpski odgovor će, kako je najavio, uslediti za nekoliko dana. „Mnogo se toga promenilo tim intervjuom, i ne samo da se on (Izetbegović) nada priznanju Kosova, a da se teritorijalni integritet BiH brani ratom, dok s druge strane, kako ispada, Srbija valjda treba da isporuči delove svoje teritorije uz kafu i ratluk”, primetio je Vučić i poručio da „taj intervjuu komplikuje mnogo toga u regionu” te da „stvari\n14.11.2017 u 08:56\nBivši ambasador SAD u Beogradu Vilijam Montgomeri izjavio je danas da Evropska unija nije izvršila dovoljno jak pritisak na Prištinu da ispuni svoje obaveze i da bi Srbija trebalo da u pregovorima sa EU, u okviru poglavlja 35, obustavi sve dok kosovska strana ne sprovede svoj deo dogovorenog. On je, takođe, rekao da na višim nivoima vlasti u Vašingtonu ne postoji veliko interesovanje za Balkan, dodajući da nije siguran ni da bi predsednik SAD Donald Tramp mogao ovaj deo sveta da pronađe na mapi. „Mislim da, nažalost, EU nije dovoljno pritisla (Albance) da to urade, a istovremeno vrše pritisak na Beograd da učini sve više i više. Tužna stvarnost je što je poglavlje 35 u pregovorima sa EU bilo prvo poglavlje koje je otvoreno i biće poslednje”, rekao je Montgomeri.\n13.11.2017 u 16:33\nIzetbegović: BiH će, nadam se, priznati Kosovo, trebalo i dosad\nBERLIN – Bošnjački član Predsedništva BiH Bakir Izetbegović nezadovoljan je položajem Sandžaka i tvrdi da je Bosna i Hercegovina trebalo dosad da prizna jednostrano proglašenu kosovsku nezavisnost. „Što se mene tiče, dosad je Kosovo trebalo da bude priznato. Sad će se naljutiti naše kolege, a naši pokušaji da se to dogodi samo su doneli probleme unutar BiH, a nisu pomogli Kosovu”, rekao je Izetbegović u intervjuu za Dojče vele. Na direktno pitanje hoće li BiH u jednom trenutku priznati kosovsku nezavisnost, Izetbegović je kratko rekao: „Nadam se da da”. Upitan zašto BiH ne priznaje „Republiku Kosovo”, odnosno zašto je to tako, Izetbegović kaže da je on „generator koji gura da se to desi” i objašnjava: „Priznanje Republike Kosova i ne samo to, za poboljšanje odnosa, za vizni\n23.10.2017 u 15:47\nAlija ostavio Turskoj „državu u kojoj je umrla Evropa”\n„Tajipe, vi ste potomci sultana Fatiha, ovaj prostor je vama u amanet, zato ga čuvajte.” Ta često pominjana rečenica, koju je nekadašnji muslimanski lider izgovorio 2003. poveravajući se na samrti Redžepu Tajipu Erdoganu, povod je stalnog zavirivanja bosansko-hercegovačke javnosti u prošlost. Taman kada je započela rasprava i o praktičnim koracima bošnjačko-srpskog zbližavanja, poput izgradnje autoputa, priliku da se javnost još jednom pozabavi nikada rešenim odnosima iz proteklog rata, kao i osmanske vladavine, dao je Alijin sin, Bakir Izetbegović, bošnjački član Predsedništva BiH\n21.10.2017 u 19:42\nErdogan: Kako mi da ostavimo Drinu i Mostar\nISTANBUL – Turski predsednik Redžep Tajip Erdogan govorio je danas o amanetu koji mu je na samrti ostavio ratni predsednik Bosne i Hercegovine Alija Izetbegović i rekao da Turska „naravno nikada neće ostaviti” BiH. Anadolija navodi da je Erdogan u Istanbulu govorio na sastanku Međunarodnog civilizacijskog veća, a tom prilikom se prisetio i Izetbegovića, od čije smrti je juče navršeno 14 godina, prenosi N1. Predsednik Turske je podsetio da je Izetbegovića posetio u bolnici dan pre smrti bošnjačkog lidera i da mu je Izetbegović tada kazao: „Tajipe, vi ste potomci sultana Fatiha, ovaj prostor je vama u amanet, zato ga čuvajte”. „Kako mi sada da ostavimo Mostar? Kako da ostavimo Drinu? Kako mi sada da ostavimo tamošnju sultan Fatihovu džamiju. Naravno da mi to nikada nećemo ostaviti.\n06.09.2017 u 20:43\nIzetbegović:S Vučićem ćemo razgovarati o granici i autoputu\nSARAJEVO –Član Predsedništva Bosne i Hercegovine i predsednik Stranke demokratske akcije (SDA) Bakir Izetbegović potvrdio je danas da će sa predsednikom Srbije Aleksandrom Vučićem, koji sutra stiže u zvaničnu posetu BiH, razgovarati o pitanju granice, ali i o trasi autoputa koji treba da poveže Sarajevo i Beograd. Kada je u pitanju najavljeno potpisivanje Deklaracije o pravu Srba na jezik, kulturu, istoriju i identitet, Izetbegović kaže da ga o tome ne mogu pitati jer ne zna tačno šta se u toj deklaraciji nalazi, ali očekuje da ista prava daju drugima, odnosno prava na opstanak drugih, prava na bosanski jezik i smatra da se u tom smislu mogu dogovoriti, prenosi Fena. Govoreći o pitanju granice, on je kazao da u tom smislu neće lako naći zajedničku reč, ali da se o nekim stvarima\nAliju „brane” od Handžar divizije, fašisti daju ulicu\nOd našeg stalnog dopisnika Banjaluka – Vest da će turska državna televizija TRT snimati seriju o Aliji Izetbegoviću, ratnom lideru bosanskih muslimana, Milorad Dodik dočekao je tako što je za autora Islamske deklaracije rekao da je u Drugom svetskom ratu bio pripadnik Handžar divizije. To je lidera SDA Bakira Izetbegovića nagnalo da protiv predsednika RS najavi tužbu jer mu je, kako je rekao, oklevetao oca.


Andrija Kuzmanović: Senke su i danas nad Balkanom (video) - Sputnjik Srbija\n14:18 08 Maj 2021\n19:30 24.05.2019 (osveženo 15:38 24.06.2019) Preuzmite kraći link\nPopularni glumac, miljenik mlađe generacije sprema novu predstavu u Jugoslovenskom dramskom pozorištu, a mi smo ga „uhvatili“ između proba i pokušali da saznamo u kojem vremenu bi najviše voleo da živi, s obzirom da mu neretko zapadaju uloge iz različitih epoha.\nKuzmanovića smo, aludirajući na njegove poslednje dve zapažene role, pitali i može li jutro da promeni sve, ali i da li će se ikada razići senke nad Balkanom.\n„Teško da će se razići senke nad Balkanom. Ipak je to Balkan i te senke datiraju još iz nekih davnih vremena. I spremamo, da, drugu sezonu ’Senki nad Balkanom‘, biće isto onako puno trilera, puno neočekivanih događaja i svega ostalog, ubica se vratio u Beograd, naravno, ubija sad na neki drugi način i mi smo tu da ga sprečimo. E sad, videćemo da li ćemo uspeti“, odgovorio je zagonetno naš sagovornik.\nAndrija Kuzmanović, Maša i, Maša i


Šta to plaši Vučićeve poslanike? - NOVA stranka\n26.10.2017 Press služba Naslovna 0\nUkupno četrnaest predloga - predloga zakona, predloga izmena/dopuna zakona, jedan predlog rezolucije o priznanju genocida nad Jermenima počinjenom u Osmanskom carstvu i predlog o formiranju anketnog odbora za utvrđivanje okolnosti u vezi sa oduzimanjem dozvole za rad Takovo osiguranju - podneli su narodni poslanici NOVE Marinika Tepić i Zoran Živković.\nVladajuća većina uporno odbija da bilo koji od ovih četrnaest predloga uvrsti u dnevni red skupštinske sednice. Plaše se da o tome čak i raspravljaju.\nA šta je to što uporno odbijaju?\nIzmeđu ostalog, onemogućivanje poslodavcu da otpusti radnika koji sa posla odsustvuje usled teškog oboljenja; zabrana komercijalnog reklamiranja političkih stranaka tokom izborne kampanje u elektronskim medijima, čime bi se uštedele basnoslovne sume koje se nemilice bacaju, a koje se uzimaju iz džepova građana; da se jedna četvrtina oporezovanog prihoda od igara na sreću preusmeri za lečenje naših najmlađih sugrađana; da se gradovima i opštinama vrati deo prihoda od poreza na zarade koji im je prošle godine otet u korist republičkog budžeta; da se kandidati za poslanike, ministre i predsednika države podvrgnu obaveznom lekarskom pregledu, uključujući i test na narkotike; da se Zakonom o visokom obrazovanju prepozna princip akademske čestitosti, kako bi se zaustavila erupcija lažnih diploma i plagiranih doktorata...\nŠta su još odbili poslanici Aleksandra Vučića, pogledajte u video prilozima:\nPrevious article\tJednoglasno: Vesna Rakić Vodinelić na čelu liste za beogradske izbore Next article\tCilj dualnog obrazovanja proizvodnja jeftine radne snage


Vazdušne-kosmičke snage Rusije će do kraja godine dobiti još tri diviziona kompleta PVO sistema „Pancir-S“, saopštio je komandant armije protivvazduhoplovne i protivraketne odbrane, zamenik vrhovnog komandanta Vazdušno-kosmičkih snaga Rusije general-pukovnik Andrej Demin.\nDemin je primetio da je tokom godine opremanje radio-inženjerskih jedinica vojske dopunjeno sa 20 primeraka naoružanja koji mogu da otkriju sve moguće vidove neprijateljskih objekata. General tvrdi da novo naoružanje može da prati hipersonične objekte i objekte koji su napravljeni po „stelt“ tehnologiji.Radarski kompleksi i stanice mogu u isto vreme da zabeleže više od 200 vazdušnih objekata različite klase, kao što su helikopteri, avioni, rakete i dronovi. Ranije su američki mediji PVO sistem „Pancir-S1“ uključili u spisak najmoćnijeg naoružanja ruske vojske. Svaki PVO sistem opremljen je sa 12 projektila. Pored raketnog naoružanja ima i dva dvocevna protivavionska topa 2A38M kalibra 30 milimetara koja mogu da pogode „vazdušne i kopnene ciljeve u zoni u dometu do četiri kilometra, a po visini do tri kilometra“.\nrusija, sistem pvo, pancir-s1, rusija – vojska i naoružanje, vojska i naoružanje\nVazdušne-kosmičke snage Rusije će do kraja godine dobiti još tri diviziona kompleta PVO sistema „Pancir-S“, saopštio je zamenik vrhovnog komandanta Vazdušno-kosmičkih snaga Rusije, general-pukovnik Andrej Demin.\n„Ove godine su vojsci isporučena dva kompleta PVO sistema S-400 i prvi protivavionski raketni sistemi S-350 sa uvećanim borbenim mogućnostima, kao i više od 600 protivavionskih raketa različitog tipa“, rekao je on.\nDemin je primetio da je tokom godine opremanje radio-inženjerskih jedinica vojske dopunjeno sa 20 primeraka naoružanja koji mogu da otkriju sve moguće vidove neprijateljskih objekata. General tvrdi da novo naoružanje može da prati hipersonične objekte i objekte koji su napravljeni po „stelt“ tehnologiji.\nRadarski kompleksi i stanice mogu u isto vreme da zabeleže više od 200 vazdušnih objekata različite klase, kao što su helikopteri, avioni, rakete i dronovi.\n„Najnoviji kompleksi, koji nemaju svoje analoge u inostranstvu, su radarski kompleksi ‘Nebo’, radarske stanice srednjih i velikih visina ‘Gama-DM’, radari za male visine ‘Podlet-M’ i ‘Kasta-VM’. Pored toga, stalno je u toku razvoj novih sistema“, pojasnio je Demin u intervjuu listu „Nezavisni vojni pregled“.\nRanije su američki mediji PVO sistem „Pancir-S1“ uključili u spisak najmoćnijeg naoružanja ruske vojske. Svaki PVO sistem opremljen je sa 12 projektila. Pored raketnog naoružanja ima i dva dvocevna protivavionska topa 2A38M kalibra 30 milimetara koja mogu da pogode „vazdušne i kopnene ciljeve u zoni u dometu do četiri kilometra, a po visini do tri kilometra“.\n4 Decembar 2021, 22:17


Procjena istražitelja: 1,5 miliona muslimana zatvoreno u logorima u Kini | Kina | Al Jazeera Balkans\nKina je suočena s međunarodnim osudama zbog navodnih centara za preodgojAFP\nVodeći istražitelj kineske politike prema manjinama rekao je da je možda 1,5 miliona Ujgura i drugih muslimana zatvoreno u takozvanim centrima za preodgoj u kineskoj pokrajini Xinjiang, a taj broj daleko premašuje raniju procjenu o milion zatočenika.\nKina je suočena s međunarodnim osudama zbog navodnih centara za preodgoj u Xinjiangu, velikoj pokrajini u kojoj žive milioni manjinskih muslimana.\nSlužbeni Peking tvrdi da se takvim mjerama bori protiv prijetnje "islamističkog ekstremizma".\nGuverner Xinjianga Shohrat Zakir rekao je u utorak da Kina u toj udaljenoj pokrajini ima internate, a ne koncentracine logore ili logore za preodgoj.\n'Sistemska kampanja kulturnog genocida'\nAdrian Zenz, nezavisni njemački istražitelj, rekao je da nove procjene zasniva na satelitskim snimcima i podacima o javnoj potrošnji na zatvoreničke centre te iskazima svjedoka o prenapučenim logorima i nestalim članovima porodice.\n"Iako je to spekulativno, čini se primjerenom procjena o 1,5 miliona pripadnika manjina, a to znači svaki šesti odrasli član pretežno muslimanske manjine u Xinjiangu jeste ili je bio u nekom od tih logora, u pritvoru ili centru za preodgoj, uključivo u formalnim zatvorima", kazao je Zenz u Ženevi, sjedištu ustanova Ujedinjenih naroda za zaštitu ljudskih prava.\nOptužio je kinske vlasti da pokušavaju "iskorijeniti nezavisno i slobodno izražavanje različitih etničkih i vjerskih identiteta u Xinjiangu i to nije ništa drugo nego sistemska kampanja kulturnog genocida".\nOmir Bekali, kazački Ujgur, rekao je na panelu kojeg je organizirao američki State Department da ga je mučila policija u Xinjiangu i držala u logoru šest mjeseci u maloj prostoriji sa 40 drugih ljudi.\nAplauzi i pjseme kineskim liderima\n"Morali smo aplaudirati Komunističkoj partiji, pjevati pjesme o kineskom vođi Xi Jingpingu i zahvaljivati kineskoj vladi. Nismo smjeli govoriti", kazao je on.\nGrupa američkih naučnika požalila se ove sedmice administraciji predsjednika Donalda Trumpa da nisu dobili primjeren odgovor na prijavu nasilja prema kineskoj manjini i traže sankcije.\nAmerička ambasadorica Kelley Currie rekla je u Ženevi novinarima da vlada ozbiljno pristupa takvim prijavama te da osobe odgovorne za teška kršenja ljudskih prava ne mogu putovati u Sjedinjene Američke Države i nemaju pristup američkom finansijskom sistemu.


Vučić: Neću uzeti 100 evra ni menjati politiku zbog lupanja u šerpe - Sputnjik Srbija\n01:24 15 Maj 2021\n08:48 30.04.2020 (osveženo 09:06 30.04.2020) Preuzmite kraći link\n„Ja bih tih 100 evra verovatno potrošio na neke domaće gluposti i drangulije“, rekao je Vučić za RTS i dodao da je bolje da taj novac bude upotrebljen, na primer, za gradnju puteva.\nVučić je, takođe, poručio da ne želi da menja politiku vezanu za sprečavanje širenja virusa i spasavanja ljudskih života zbog „udaranja u šerpe“ i „zvižduka“, već će nastaviti da postupa po preporukama lekara i raditi ono što je najbolje za Srbiju i građane.\nPredsednik Srbije je ocenio da je „lupanje u šerpe“ delom politički protest, na koji pozivaju pojedini predstavnici opozicije, a delom nezadovljstva ljudi merama ograničenja, koji kažu: „Vučiću, ti si nas zatvorio, pusti nas napolje“, preneo je Tanjug.\n„Ono što me boli jeste što su lekari izgubili primat, jer ovi ljudi počinju sa udaranjem već u 20.02 časova, jer im je mnogo važnije koliko će meni da zvižde, a ne koliko će da podrže svoje lekare. Time su pokazali da ih jedinstvo nikada nije zanimalo, a politički lideri koji su to organizovali pokazali su svu svoju neodgovornost i ništa drugo“, rekao je Vučić.\nVučić je istakao i da je Srbija u prvom kvartalu zabeležila rast BDP-a od pet procenata. On je napomenuo da bi, da nije bilo 15 dana vanrednog stanja i čitave krize, rast bio oko 6,2 odsto.\nSrbija će se boriti kako bi ove i naredne godine imala najveći ekonomski rast u Evropi, rekao je Vučić.\nVučić kaže da je „Srbija toliko spremna da ćete se iznenaditi“.\n„Brže ćemo stizati razvijene zemlje nego što je ikada bio slučaj“, dodao je on i najavio da se ne očekuje da naš rast BDP-a ide ispod -1 odsto ili -1,5 odsto ove godine.\nNakon toga, naglasio je Vučić, „idemo punim plućima, idemo da pobeđujemo“.\nImaju li pravo na 100 evra i srpski državljani koji žive u inostranstvu\npomoć, Aleksandar Vučić, predsednik Srbije


Muška štafeta bez finala OI, oboren državni rekord - Povezane vesti - Naslovi.net\nTOKIO – Muška štafeta Srbije u plivanju 4x100 slobodnim stilom nije uspela da se plasira u finale Olimpijskih igara u Tokiju. Štafeta u sastavu Velimir Stjepanović, Andrej Barna, Uroš Nikolić i Nikola Aćin u polufinalu je ostvarila je rezultat… »\nTreći dan Olimpijskih igara u Tokiju, kada su u pitanju srpski sportisti, obeležiće duel drugog kola teniskog turnira između Novaka Đokovića i Nemca Jana Lenarda Štrufa (oko 10 sati), kao i start košarkašica, koje od 10.20 igraju protiv Kanade… »\nMa, bravo momci! Reprezentativci Srbije u štafeti 4x100 slobodnim stilom nisu uspeli da izbore plasman u finale takmičenja u toj disciplini. Međutim, naš nacionalni tim u sastavu Velimir Stjepanović, Andrej Barna, Uroš Nikolić i Nikola Aćin je… »\nRaspored za ponedeljak: Novak, Stjepanović, košarkašice…\nU ponedeljak su na programu osam nadmetanja na Olimpijskim igrama u kojima će se naći srpski sportisti - šest pojedinačnih i dva ekipna. Dan otvara plivač Velimir Stjepanović od 3.37 časova u polufinalu na 200 metara slobodno. U 4h na teren izlazi… »\nTeniser Novak Đoković obeležiće nastup srpskih sportista trećeg dana Olimpijskih igara u Tokiju. Đoković će igrati drugo kolo muškog singla protiv Jan-Lenarda Štrufa iz Nemaček. Njegov meč je četvrti na programu i neće početi pre 10 časova… »\nNovi juriš olimpijaca Srbije na medalje! Raspored naših za ponedeljak: Novak Đoković i basketaši nastavljaju pohod, kreću…\nOlimpijske igre se zahkutavaju, a evo i kada u ponedeljak, 26. jula nastupaju naši sportisti. Termini su navedeni po ovdašnjem, srednjeevropskom vremenu, dok je sedam sati više u Japanu. Redom, sportisti Srbije će u nedelju u Tokiju nastupati po… »\nBili su dobri. Srpska štafeta koja je plivala u sastavu Velimir Stjepanović – Andrej Barna – Nikola Aćin – Uroš Nikolić, uspela je da obori naš nacionalni rekord. Srpski plivači su zauzeli peto mesto sa vremenom 3:13.71, ali to nije bilo… »\nPlivači Srbije osvojili deseto mesto u Tokiju uz novi nacionalni rekord\nMuška štafeta Srbije 4 x 100 slobodno otplivala je sjajnu trku u Tokiju i osvojila deseto mesto na najvećoj smotri svetskog sporta. Velimir Stjepanović (48,74), Andrej Barna (47,50), Uroš Nikolić (48,94) i Nikola Aćin (48,53) štopericu su… »\nSrpski plivač Velimir Stjepanović plasirao se u polufinale Olimpijskih igara, u disciplini 200 metara slobodnim stilom. Stjepanović je ostvario 14. vreme sa isplivanih 1:46,26 minuta, što je njegov najbolji rezultat ove sezone. Najbolje vreme u… »\nMuška plivačka štafeta Srbije na 4dž100 metara slobodnim stilom nije uspela da se plasira u finale Olimpijskih igara u Tokiju. Štafeta u sastavu Velimir Stjepanović, Andrej Barna, Uroš Nikolić i Nikola Aćin ostvarili su rezultat 3:13,71, što je… »\nMuška plivačka štafeta Srbije na 4x100 metara slobodnim stilom nije uspela danas da se plasira u finale Olimpijskih igara u Tokiju. Štafeta u sastavu Velimir Stjepanović, Andrej Barna, Uroš Nikolić i Nikola Aćin ostvarili su rezultat 3:13,71… »\nSrpska štafeta bez finala, ali oboren rekord države\nSrpska plivačka štafeta na 4x100 metara osvojila je peto mesto u prvoj kvalifikacionoj grupi i ukupno deseto u polufinalu. Naša štafeta u sastavu Velimir Stjepanović, Andrej Barna, Nikola Aćin i Uroš Nikolić plivala je veoma dobro, a na cilj su… »\nBez plasmana u finale, ali uz novi najbolji rezultat u državi. Srpska plivačka štafeta na 4x100 metara slobodnim stilom nije uspela da se plasira u finale pošto je u svojoj grupi postavila tek peti rezultat, ali je zato ostvarila novi nacionalni… »\nSrpski plivač Velimir Stjepanović plasirao se danas u polufinale Olimpijskih igara, u disciplini 200 metara slobodnim stilom.Stjepanović je ostvario 14. vreme sa isplivanih 1:46,26 minuta, što je njegov najbolji rezultat ove sezone.Najbolje vreme u… »\nPlivačka štafeta na 4×100 metara bez plasmana u finale OI\nMuška plivačka štafeta Srbije na 4×100 metara slobodnim stilom nije uspela danas da se plasira u finale Olimpijskih igara u Tokiju. Štafeta u sastavu Velimir Stjepanović, Andrej Barna, Uroš Nikolić i Nikola Aćin ostvarili su rezultat 3:13,71… »\nPlivači oborili nacionalni rekord, ali ostali bez finala štafete\nMuška štafeta 4x100 metara nije uspela da se plasira u finale Olimpijskih igara, pošto su sa vremenom 3:13.71 zauzeli ukupno deseto mesto u kvalifikacijama. Srpska štafeta koju su činili Velimir Stjepanović, Andrej Barna, Uroš Nikolić i Nikola… »\nOI: Srpska štafeta bez finala, ali oboren nacionalni rekord\nMuška plivačka štafeta Srbije na 4x100 metara slobodnim stilom nije uspela danas da se plasira u finale Olimpijskih igara u Tokiju. Štafeta u sastavu Velimir Stjepanović, Andrej Barna, Uroš Nikolić i Nikola Aćin ostvarili su rezultat 3:13,71, što… »\nFOTO: M. Vukadinović To je bilo dovoljno za peto mesto u prvoj trci, a deseto vreme ukupno. Finale je izmaklo za 42 stotinke. Najbolje vreme u našoj kvalifikacionoj grupi ostvarila je reprezentacija Italije, koja je dobar deo trke plivala na nivou… »\nN1 Info pre 42 minutajoš 20 povezanih


Hoće li desnica napraviti preokret i u Španiji (video) - 28.04.2019, Sputnik Srbija\nVerovatno najneizvesniji parlamentarni izbori u poslednjih nekoliko decenija u Španiji održavaju se danas. Građani izlaze na prevremene opšte izbore koji su... 28.04.2019, Sputnik Srbija\n12:38 28.04.2019 (Osveženo: 15:29 29.10.2021)\n© AP Photo / Bernat ArmanguePristalice partije Voks na predizbornom skupu u Madridu\nVerovatno najneizvesniji parlamentarni izbori u poslednjih nekoliko decenija u Španiji održavaju se danas. Građani izlaze na prevremene opšte izbore koji su izazvani padom manjinske vlade Pedra Sančeza, koja je na vlasti bila svega devet meseci nakon rušenja prethodne vlade Marijana Rahoja zbog korupcionaškog skandala.\nŠpanski mediji ocenjuju da je glavna karakteristika ovih izbora oštra polarizacija i jačanje populističkih desničarskih snaga, a sa ovom ocenom slaže se i gost „Sputnjik intervjua“ Rajko Petrović, istraživač Instituta za evropske studije i dobar poznavalac španske političke scene.\n„To su dve osnovne karakteristike same izborne kampanje, ali generalno i atmosfere koja u Španiji vlada u prethodnih nekoliko meseci. Ova zemlja je naime, nakon decenija bipolarizma, odnosno dominacije dveju glavnih političkih partija, postala politički sistem u kome bar pet političkih partija predstavlja relevantne snage. Svaka od njih će imati preko deset, a neke i više od 20 odsto glasova, što potpuno remeti neka dosadašnja iskustva ne samo vođenja izborne kampanje već i najava budućih koalicija“, objašnjava Petrović.\nKako kaže, interesantna je pojava partije „Voks“ na španskoj političkoj sceni jer je Španija, uz Portugaliju, dugi niz godina bila praktično jedina zemlja u Evropskoj uniji na koju nije uspeo da utiče taj talas desnog populizma, kako ga mediji u Zapadnoj Evropi nazivaju.\n„Međutim, izbori u Andaluziji koji su se desili krajem 2018. godine pokazali su da ’Voks‘ ima potencijal i da postoji jedno jezgro u španskoj zajednici koje je spremno da za njih glasa“, kaže Petrović.\n11 Februar 2019, 20:20\nOdgovarajući na pitanje zašto jača španski nacionalizam, Petrović kaže da kada se u jednoj zemlji javlja tako snažan separatizam, poput onog u Kataloniji, koji je indukovan sve radikalnijim zahtevima, jasno je da će jedan deo društva hteti da na isto tako radikalan način odgovori na njega.\n„Tako da pojava ’Voksa‘ nije nikakvo iznenađenje. Prosto, španska krajnja desnica je svih ovih godina nosila taj teret frankizma i bilo im je jako teško da pronađu nekakvu platformu na kojoj će bazirati svoj program, a da ih ne etiketiraju kao frankiste. Međutim, oni su uspeli da naprave jednu platformu koja bi bila prihvatljiva u nekim savremenim demokratskim okvirima baveći se nekim ključnim pitanjima kao što je separatizam u Kataloniji, Baskiji, kao što je način finansiranja autonomnih zajednica i problem sa migrantima koji Španija ima“, napominje gost „Sputnjik intervjua“.\nU osvrtu na predizbornu kampanju Petrović kaže da ankete ukazuju na to da čak 38 odsto birača uoči izbora nije znalo za koga će da glasa. To opet govori da se politička scena ne samo polarizovala već i fragmentisala, pa će glasovi i levičara i desničara unutar korpusa neopredeljenih birača biti presudni na ovim izborima.\nDa li je Španija nova Italija u EU?\n22 Novembar 2018, 07:01\n„Pitanje je da li će glasati za ’Podemos‘ ili socijaliste na jednoj ili za jednu od triju partija na drugoj strani — ’Narodnu partiju‘, ’Građane‘ ili ’Voks‘. U predizbornoj kampanji, koju je odlikovala oštra retorika partijskih lidera na račun političkih protivnika, socijalisti Pedra Sančeza slali su poruke vezano za ekonomiju i socijalna pitanja, dok se desnica čvrsto držala katalonskog pitanja, delimično baskijskog pitanja i tema vezanih za migrante“, primećuje Petrović.\nIako kaže da je teško prognozirati rezultate izbora, Petrović smatra da će „Socijalistička partija“ biti najuspešnija i da će imati negde oko 31 odsto glasova, što je uspon u odnosu na prethodni izborni ciklus.\n6 Decembar 2018, 18:26\n„Sa druge strane ’Narodna partija‘ će doživeti veliki pad i imaće oko 20 odsto glasova. Njih bije glas da su partija koja u svojim redovima ima puno korumpiranih članova, ali će njima takođe veliki broj glasova uzeti ’Građani‘ i ’Voks‘. ’Građani‘ će, prema nekim istraživanjima, imati oko 14 odsto podrške, ’Podemos‘ će, po svoj prilici, doživeti pad na 12 odsto, a ’Voks‘ će imati negde preko 11 odsto. Međutim, glavno pitanje nije ko će osvojiti najveći broj glasova, već da li će moći da formira vladu“, naglašava Petrović.\nKako kaže, pitanje je da li će takozvana „desna koalicija“ koja se najavljuje, odnosno koja je formirana u Andaluziji, a koju čine „Narodna partija“, „Građani“ i „Voks“, imati 176 poslanika, odnosno većinu u parlamentu.\n10 Novembar 2018, 17:13\n„Istraživanja u poslednjih nekoliko meseci pokazuju da su oni sve dalje od toga. Sa druge strane, malo je verovarno i da će Socijalistička partija uspeti da formira potrebnu većinu samo sa ’Podemosom‘ i čini se da će im biti potrebna podrška još nekih partija. U tom smislu zanimljivo je da socijalisti ne isključuju mogućnost vođenja postizbornog dijaloga sa ’Građanima‘, ali pitanje je da li će ’Građani‘, koji su profilisani kao umereno desna snaga, pristati na takvu koaliciju samo zarad ulaska u vladu, ako bi ona ubuduće mogla da ih košta rejtinga na nekim narednim izborima“, napominje Petrović.\nU tom smislu, nastavlja naš sagovornik, ako bi „Građani“ odbili koaliciju sa socijalistima, Sančezova „Socijalistička partija“ morala bi da formira vladu sa „Podemosom“ i nekim manjim partijama koje su proseparatističke — „Zajedno za Kataloniju“, „Baskijska nacionalna partija“ ili vrlo jaka katalonska „Republikanska levica“.\n„Mislim da ta vlada ne bi imala budućnost jer bi bila slična onoj koja je pala i zbog koje su izbori i raspisani. Naime, ta vlada je pokazala da ne može da opstane pod nekim većim političkim pritiskom. Zato me ne bi iznenadilo da nakon ovih izbora uopšte ne dođe do formiranja vlade ili da ona, i ako bude formirana, bude na ’staklenim nogama‘. Verujem da Španiju vrlo brzo čekaju još jedni izbori na kojima će ovih pet partija opet odmeriti snage“, zaključuje Rajko Petrović.


INSPIRE Experts – Sertifikacioni trening u Beogradu – četvrta grupa | INSPIRE - Happiness at work\nINSPIRE Experts – Sertifikacioni trening u Beogradu – četvrta grupa\nInspire tim sa ponosom predstavlja četvrtu grupu INSPIRE Experts!\n30. novembra i 1. decembra u Beogradu je uspešno održan drugi sertifikacioni modul za INSPIRE Experts, a INSPIRE porodica je bogatija za još pet novih stručnjaka iz oblasti rada i komunikacije sa ljudima.\nTokom dva dana, polaznici su uz pomoć INSPIRE instruktora Miloša Tomanovića analizirali po jedan INSPIRE Conduct izveštaj nekog od svojih kolega ili zaposlenih. Pored toga što su se podsetili svake od 24 karakteristika i protumačili dobijene rezultate, radili su i na ukrštanju pojednih karakteristika i sagledavanju kompetencija testirane osobe za menadžerski posao kroz: planiranje, sprovođenje, delegiranje, fidbek, analizu, kontrolu i spostveni razvoj.\nSva svoja tumačenja i zaključke, polaznici su uobličili u INSPIRE Absolute izveštaj koji prestavlja svojevrsno “uputstvo” za rad sa testiranom osobom. Ovaj lični izveštaj sadrži skonosti osobe za ponašanje u radu, kako je najbolje uklopiti u tim, ima li predispozicija da sagori na poslu, kakve su joj veštine za rešavanje konflikata, šta je inspiriše na poslu kao i konkretne preporuke kako sa tom osobom najbolje raditi da bi pokazala odlične rezultate i angažovanost na poslu.\nNovim INSPIRE Experts čestitamo od srca i želimo puno poslovnih i privatnih uspeha uz INSPIRE – Happiness at work!\nUkoliko želite da saznate više o sertifikaciji za INSPIRE Experts, peta generacija počinje u martu 2019. godine.


Građani Čandlera namerno nanose štetu samovozećim automobilima - Auto Republika\nZahvaljujući izuzetno povoljnoj klimi, američka savezna država Arizona je izabrana kao lokacija Googlove divizije Waymo za testiranje samovozećih automobila. Gigant je na kraju odabrao grad Čandler, a iako je dobio sve potrebne dozvole gradskih vlasti, to ne znači da su i građani zadovoljni. Štaviše, veliki broj njih se trudi da svojim akcijama namerno istera Google iz svog grada.\nSudeći prema priči koju je objavio čuveni američki New York Times, u poslednje dve godine je zabeleženo preko 25 pokušaja da se Waymovi automobili Chrysler Pacifica i Jaguar I-Pace oštete. To se najčešće radi tako što građani bacaju kamenje na njih, ali su i zabeleženi pokušaji da se izguraju sa puta i da se gume izbuše.\nČak su i (su)vozači, koji se nalaze u autonomnim vozilima kako bi pratili dešavanja i hvatali beleške. podneli prijave zbog fizičkih i psihičkih napada, a jedan građanin se poslužio vatrenim oružjem zbog čega je uhapšen.\nErik Opolka tvrdi da je samovozeći automobil zamalo udario njegovog sina i oštro se protivi njihovom testiranju u ovom gradu sa populacijom od 253.000 stanovnika. Waymo je ranije izjavio da želi testiranje u realnim saobraćajnim uslovima, ali Opolka kaže da takvi pokušaju mogu da imaju fatalne ishode.\nPolicija u Čandleru je dobila nekoliko prijava da je Opolka pokušao da izgura samovozeće automobile sa puta zbog čega je na kratko bio i uhapšen.\nSa druge strane, Waymo je odbio da podnese prijave, ali kaže da su ometanja česta i da osobe u njihovim automobilima prečesto moraju da voze sami umesto da kontrolišu autnomnu vožnju. Kompanija nema nameru da prestane sa testiranjem, ali će u budućnosti tražiti slabije naseljene delove grada dok se ne stekne potrebno iskustvo.\ntags: američko tržište samovozeći automobili tehnologija autonomne vožnje waymo\nprevious Mercedes Citan unapređen\nnext Debitovao Ford SuperDuty za 2020. godinu\nKo bi rekao da ovakvo „divljaštvo“ može da se desi u AmeriKi 🙂\nAli se i sankcionise.I psiho – tretman all inclusive.\nGod bless rednecks 🙂


Naprednjaci u obraćanju medijima sumirali godinu - KruševacGrad\nNa kraju 2018. godine kruševački Odbor Srpske napredne stranke saopštio da su zahvaljujući podršci državnih institucija i napore lokalne samouprave brojni privrednici izabrali Kruševac za ulaganje, da se broj nezaposlenih smanjuje te da se poboljšavaju uslovi za život kako u gradu tako i u selu. Najavili su značajne investicije u Novoj godini\nRekavši da su vratili grad na stabilne noge te da je mnogo truda i zalaganja uloženo u stvaranje povoljne poslovne klime, što je dovelo do privlačenje domaćih i stranih investitora i otvaranja novih radnih mesta Nenad Andrić, predsednik kruševačkog odbora Srpske napredne stranke obratio se medijima na završnoj ovogodišnjoj stranačkoj konferenciji.\n– Zahvaljujući napornom radu i podršci koja postoji od strane predsednika Aleksandra Vučića i Vlade i zahvaljujući našem sugrađaninu Bratislavu Gašiću, otvorena je fabrika „Kromberg i [ubert“, „Lidl“ je otvorio svoje prodajno mesto, „Henkel“ je otvorio novu „Somat“ fabriku, „Tatra“ je preuzela „14. oktobar“, „Trajal“ je rešio svoj status usvajanjem UPPR-a, a „NEPI“ krenuo sa izgradnjom svog trgovinskog objekta – naveo je Andrić.\nPodsetio je da se sprovode različite mere za smanjenje broja nezaposlenih te da se radi na izjednačavanju uslova života u gradskom i seoskom području. Napomenuo je da je u 2018. godini rekonstruisano i izgrađeno više od 100 kilometara lokalnih, gradskih i seoskih puteva i ulica te više kružnih tokova.\nOčekivanja su, dodao je, da će narednih godina porasti interesovanje za studiranje na jednom od tri studijska programa, za sada prvog državnog fakulteta u Kruševcu, a plan je da Kruševac postane univerzitetski grad.\nOsvrnuo se i na radove koji su, posle četiri decenije od poslednjeg istraživanja, sprovedeni u Lazarevom gradu i dodao da Kruševac zahvaljujući bogatoj istorijskoj tradiciji i uz pomoć sajmova, festivala i promocija iz godine u godinu obogaćuje turističku ponudu i sve više privlači domaće i strane turiste.\nAndrić je kazao i da se Srpska napredna stranka potrudila te da je uslela u tome da žene zauzmu pođednako važnu ulogu u političkom i javnom životu, podsetivši da je u Kruševcu danas veliki broj žena na važnim rukovodećim funkcijama.\nIako je, kako je kazao puno urađeno, još mnogo toga čeka.\n– Za sledeću godinu predviđen je rekordni budžet, koji grad u svojoj modernoj istoriji nije imao. Skoro 32 odsto sredstava opredeljeno je za investicije i ulaganja, a značajne sume su izdvojene i za realizaciju programa iz obrazovanja, kulture, sporta i omladine – kazao je on.\nNapomenuo je da će 2019. biti godina jubileja važnih za naš grad. U njoj će, osim obeležavanja 630. godina od Kosovskog boja, 130. godina rada „Trajala“ biti obeležena i 35-ogodišnjica od izgradnje Fabrike za preradu pijaće vode u Majdevu.\nAndrić se sugrađanima zahvalio na ukazanom poverenju i poželeo im srećnu Novu godinu.\n– Dragi, Kruševljani, bez vaše pomoći ne bismo uspeli da ostvarimo sve pomenute rezultate i da budemo mnogo bliži ostvarenju naše parole, a to je da za Kruševac ništa nije dovoljno dobro ako nije najbolje. Pozivam još jednom sve Kruševljane da se aktivno uključe u rešavanje problema kako bi zajedničkim snagama doprineli nastavku razvoja grada. Svima čestitam predstojeće Novogodišnje i Božićne praznike, da nam svima predstojeća 2019. godina donese zdravlje, sreću i puno uspeha – poručio je Andrić.


Bjelopoljski bazar 27. i 28. septembra | Share Montenegro\nHome Dešavanja Bjelopoljski bazar 27. i 28. septembra\nNow reading: Bjelopoljski bazar 27. i 28. septembra\nTuristička organizacija Bijelo Polje i ove godine organizuje Bjelopoljski bazar koji će se održati na gradskom trgu 27. i 28. septembra, a zainteresovani za učešće na ovoj manifestaciji mogu se prijaviti do 25. septembra.\n“Bjelopoljski bazar posvećen je njegovanju tradicije, narodnih običaja, folklora i domaće radinosti. Ova manifestacija biće direktno u funkciji povećanja turističkog prometa, valorizaciji turističkih potencijala Bijelog Polja, pri čemu bi njegov atraktivni i zanimljiv sadržaj trebalo uvrstiti u programe turističkih agencija. Cilj sajma je da se praktično na djelu ukaže na bogatstvo i raznolikost narodnog stvaralaštva Bijelog Polja, kojim se na osnovu starog i tradicionalnog, gradi i razvija novo i moderno u kulturi, umetnosti i ukupnom stvaralaštvu”, ističu u TO Bijelo Polje.\nKako napominju, na sajmu će biti predstavljene raznorazne poslastice iz domaće radinosti. Osim torti i kolača, treba računati i rakije, med, kobasice, pršute…\nTOBP će organizovati bogati kulturno umjetnički program kao prateću manifestaciju sajma, a najbolje poslastice biće nagrađene.\n“Na štandovima će izlagači tokom cijeloga dana, počevši od 11 sati, nuditi svoje proizvode po prigodnim sajamskim cijenama. Biće tu i ugostiteljska ponuda, a posjetioci će moći da razgledaju i kupe razne ručno rađene predmete i unikatne suvenire. Pozivamo sva zainteresova pravna i fizička lica da uzmu učešće i prijave se, najkasnije do 25. septembra. Prijave mogu predavati savkog dana od 7 do 15 sati, a potrebno je popuniti prijavu i dostaviti je u TOBP ili u elektronskoj formi na e-mail adresu: [email protected]”, napominju u TOBP.\nRegionalnu manifestaciju Bjelopoljski Bazar 2019. podržava Stalna Radna grupa za regionalni ruralni razvoj (SWG) u jugoistočnoj Evropi u partnerstvu sa Njemačkom organizacijom za međunarodnu saradnju (GIZ).


UŽIVO KURIR TV, DA SE NE LAŽEMO Zelenović: Opozicione opštine ruše vlast u Srbiji\n„Da se ne lažemo“ o lokalnoj samoupravi\nAndrea Kisić\t 07.07.2017. 16:00h 21:43h\nLideri opozicionih opština u Srbiji započeli su razgovore i saradnji na rušenju republičke vlasti, potvrdio je u emisiji „Da se ne lažemo“ autora Ratka Femića gradonačelnik Šapca i predsednik Zajedno za Srbiju Nebojša Zelenović. Gost emisije „Da se ne lažemo“ kaže da su predsednici „slobodnih opština voljni da razgovaraju o smeni vlasti“.\n- Ključ budućnosti Srbije su budući izbori u Beogradu zato što se na njima može prelomiti stvarnost koju sada živimo – rekao je Zelenović. On je istakao da su u toku razgovori sa predsednicima opština u kojima su na vlasti partije koje su na republičkom nivou u opoziciji i da zbog toga ne bi mogao ništa više o tome da kaže.\nZelenović kaže i da su u Srbiji toliko pali kriterijumi da se lokalne samouprave utrkuju za svakog investitora i daće im sve za džabe. - Gradovi i opštine po Srbiji uzimaju kredite od banaka i zidaju fabrike privatnim investitorima. To mora da se zaustavi – smatra Zelenović.\nDa se ne lažemoRatko FemićNebojša Zelenović


Capital: Mišković gradi Delta Planet bez dozvole\nZakon o uređenju prostora i građenju RS propisuje da se pod pripremnim radovima podrazumevaju podzemni radovi do nulte kote, piše Capital.\nMeđutim, ovaj propis ne važi za firmu “Delta Real Estate” koja je odavno premašila dozvoljeni nivo pripremne gradnje na novom šoping molu “Delta Planet”. Budući velelepni objekat već ima podignute dve etaže iako za to nema građevinske dozvole, a nadležne institucije ne reaguju, otkriva poslovni portal Capital.\nTe informacije, kako navode, potvrđene su i u Ministarstvu za prostorno uređenje, građevinarstvo i ekologiju RS u kojem navode da je investitor 14. septembra podneo zahtjev za izdavanje građevinske dozvole za izgradnju ovog trgovačkog centra, ali se u Ministarstvu vodi upravni postupak po ovom zahtevu.\nGradnja dve etaže nije obustavljena, iako im dozvola nije izdata što se obrazlože time da „investitor nije kompletirao dokumentaciju“.\nMeđutim, na pitanja Capitala, da li je obavljena kontrola, zašto radovi nisu obustavljeni i hoće li to biti učinjeno do izdavanja neophodnog dokumenta iz Inspektorata niko nije odgovorio.\nU Ministarstvu za prostorno uređenje, građevinarstvo i ekologiju RS, iako su vrlo dobro upoznati sa Zakonom, međutim, pokušavaju i da “zamagle oči” te navode da je dozvola za izvođenje pripremnih radova za izgradnju trgovačkog centra izdata 4. avgusta ove godine, a onda tvrde da ona važi i za “izvođenje dela građevinskih radova na samom predmetnom objektu, odnosno za izvođenje radova na podzemnoj etaži, a što obuhvata i stropnu konstrukciju iznad te etaže”.\nIpak, dve već podignute etaže niko ne spominje.\n“Investitor objekta je, uz zahtev za izdavanje građevinske dozvole, dostavio sve dokaze propisane odredbama Zakona o uređenju prostora i građenju. Zakon predviđa mogućnost izdavanja građevinske dozvole u fazama za složene objekte, kao što je ovaj objekat, čija je korisna površina veća od 62.000 metara kvadratnih”, ističu u Ministarstvu.\nZaboravljaju, međutim, da iako radovi u temeljnoj jami mogu da se “protežu” kroz dvije dozvole, za firmu “Delta Real Estate” to ne važi, jer nemaju upravo tu drugu, građevinsku, dozvolu koja je neophodna prije nego se počne sa „postavljanjem stubova koji se provlače kroz podzemne i sve nadzemne etaže“, navodi portal.


Zašto Stubau? – STUBAU team\nSpecijalna ponuda: Tražimo iskusnog i vrednog vodoinstalatera, plata 2500 € / mes.\nPosao u Stubau\nStubau se temelji na profesionalnom radu i nudi posao\nu stabilnoj firmi sa mogućim karijernim rastom.\nFirma je nastala 2014. godine kao zajednički projekat vlasnika sa višegodišnjim isustvom u oblastima građevinstva i rekontrukcija. Osnovna filozofija firme je bila da se usluge čine na najvišem nivou, što se i ostvarilo zahvaljujući iskusnim radnicima.\nU to vreme (kad je bilo 10-ak radnika), firma se najčešće bavila kompletnom rekonstrukcijom stambenih prostora.\nIz godine u godinu broj radnika je rapidno rastao, broj projekata ali i opus usluga se povećavao, ali nismo dozvolili da naši radovi trpe na kvalitetu, nego smo samo uznapredovali.\nNaši radnici su profesionalci u svojoj struci, svakodnevno se usavršavaju kako bi savladali najnoviju tehnologiju i maksimalno je primenili..\nIako se naša firma fokusirala na projekte u Bratislavi ili okolini, u poslednje vreme se naše područje rada raširilo i u inostranstvo, gde sada takođe nudimo svoje usluge.\nKojim uslugama se bavimo?\nFirma Stubau se bavi širokim područjem rada, od izgradnje pa do završnih radova na novogradnjama. Posvećujemo se i kompletnim rekonstrukcijama kuća ili stanova. Broj projekata na kojim radimo neprestano raste i zato stalno tražimo nove odgovorne radnike sa višegodišnjom praksom za sledeće radove:\nZavršne radove na novogradnji\nPlin i centralno grejanje\nKoje su prednosti rada za Stubau?\nPosao u Stubau je pravi korak a vašim uspešnim karijerama u građevinarstvu. Garantujemo vam mogućnost rasta plate koje su redovne i koje se na vreme isplaćuju. Radimo na mnogim projektima, od rekonstrukcija do kompletnih izgradnji novih građevina i zato ne tražimo sezonske radnike već pouzdane kolege sa profesionalnim znanjem i iskustvom na dugotrajno partnerstvo. Kod nas se uvek možete osloniti na:\nSiguran rad u pouzdanoj i stabilnoj firmi\nStabilno radno vreme, slobodi vikendi\nPosao u dinamičnom kolektivu\nMogućnost karijernog rasta\nU slučaju inostranog interesa, moguća pomoć oko dobijanja radne vize\nImaš višegodišnju praksu na građevini i želiš da radiš na zanimljivim i dobro plaćenim projektima sa timom profesionalaca?


“Nije prvi put da neko vrši pritisak na Srbiju i Vučića” – BiGportal.ba\n“Nije prvi put da neko vrši pritisak na Srbiju i Vučića”\nMinistar odbrane Aleksandar Vulin izjavio je da Srbija neće uraditi ništa što je na uštrb njenih vitalnih nacionalnih interesa.\nKako kaže, nema tih pritisaka zbog kojih bi Srbija pristala da prizna Kosovo.\nKomentarišući pisanje Večernjih novosti da su SAD pripremile specijalni “kosovski paket” u četiri tačke koji bi u narednim nedeljama mogao da bude predstavljen najpre predsedniku Srbije Aleksandru Vučiću, Vulin je rekao da može svako da piše šta hoće i da spekuliše, ali da država Srbija ne menja svoj stav.\nPrema njegovim rečima, “Briselski sporazum na način na koji ga je ispregovarao Vučić pomaže da država Srbija ostane na prostoru Kosova i Metohije i da ga zato i sabotiraju.\nOn je kazao da “nema pregovora o onome što je ispregovarano”, a da razgovori sa predstavnicima vlade u Prištini nisu razgovori o tome kako nešto treba da se prizna već kako da ljudi koji žive na prostoru Kosova i Metohije žive bolje.\n“Nije prvi put da se vrši pritisak na Vladu Republike Srbije i na prvom mestu na predsednika Republike Aleksandra Vučića, ali on je čovek koji odlično podnosi pritiske i ume da se nosi i sa željama velikih sila da nas stave tamo gde misle da treba, a da ne pitaju građane Srbije i našu zemlju šta ona misli o svemu tome”, naveo je Vulin u Srebrenici, a prenelo Ministarstvo odbrane.\nOn je rekao i da je Zajednica srpskih opština već definisana Briselskim sporazumom i da sva eventualno nova pitanja mogu da se rešavaju u novim pregovorima, ali da se ne može stalno vraćati unazad i da se ne mogu činiti ustupci da bi se dobilo nešto što je već dobijeno.


Gazzetta: Džeko je već nadmašio Lukakua - Sportske.ba\nGazzetta: Džeko je već nadmašio Lukakua\n27 Novembra, 2021 09:30\nUgledni italijanski list “Gazzetta dello Sport” objavio je informaciju da je kapiten reprezentacije BiH, Edin Džeko, već nadmašio Romelua Lukakua, a brojke to i potvrđuju.\nNaime, “Gazzetta” javlja da je “Dijamant” na prvih 18 nastupa za Inter postigao 10 golova, jedan manje od Lukakua, ali je napadač BiH to uspio za skoro 200 minuta manje provedenih na terenu.\nDžeko je golovima protiv Šahtara u srijedu milanskom timu donio prolazak u nokaut fazu Lige prvaka, dok Belgijanac prije godinu dana protiv istog tima nije uspio učiniti isto, a ostao je tragičar tada sa nekoliko promašaja.\nDžeko je golovima i plasmanom u nokaut fazu Interu donio dodatnih 20 miliona eura, a uradio je to protiv Šahtara protiv kojeg Lukaku lani to nije uspio da uradi, pa je Inter eliminisan.\nDijamant je ove sezone na 18 nastupa postigao 10 golova za Inter, a tome je dodao i tri asistencije.\nDržavno tužilaštvo upalo u Juventus, kompletan klub pod istragom\nFerencvaros poražen: Bešiću crveni, Čiviću žuti karton\nZvanično: Tatar potpisao za BFK Simm Bau


Albanija Bosna i Hercegovina Hrvatska Macedonia Moldavija Crna Gora Srbija UNMIK/Kosovo Javne nabavke\nInstitucije i zakonodavstvo\nSistem javnih nabavki regulisan je Zakonom o javnim nabavkama BiH (Službeni glasnik BiH, br. 49/04) uz odgovarajuće izmjene i dopune (Službeni glasnik BiH, br. 19/05, 52/05, 8/06, 24/06, 70/06, 12/09, 60/10) i njegovim osnovnim provedbenim propisom, Uputstvom o primjeni Zakona o javnim nabavkama BiH (Službeni glasnik BiH, br. 03/05 i 24/09).\nZakon definiše opšte principe sistema, propisuje postupke javnih nabavki te pravnu zaštitu u ovoj oblasti na cjelokupnoj teritoriji BiH i vrijedi za postupke javnih nabavki na svim nivoima vlasti u BiH. Osnovni cilj zakona je uspostava okvira za osiguranje funkcionisanja sistema javnih nabavki na pricipima pravične i aktivne konkurencije, transparentnosti, nediskriminacije i jednakog tretmana. Zakonom (član 48) je ustanovljena Agencija za javne nabavke BiH kao samostalna upravna organizacija koja je odgovorna za izradu legislative i praćenje primjene Zakona i podzakonskih akata, pružanje savjetodavne i tehničke pomoći učesnicima u sistemu ,nadzor sistema obuke u ovoj oblasti i pokretanje i podrška razvoju prakse elektronskih javnih nabavki. Članom 49, ovog Zakona ustanovljen je Ured za razmatranje žalbi također kao samostalna organizacija, a njegova osnovna nadležnost je rješavanje po žalbama u drugom stepenu koje ulože dobavljači koji imaju legitimni interes za konkretan ugovor o javnoj nabavci i koji smatraju da je u toku konkretnog postupka dodjele ugovora prekršena jedna ili više odredbi ovog Zakona i/ili pratećih podzakonskih akata.\nAgencija ima sjedište u Sarajevu i dvije filijale u Banja Luci i Mostaru. Sjedište Ureda za razmatranje žalbi je u Sarajevu. Sve relevantne informacije o sistemu javnih nabavki kao i korisni savjeti mogu se naći na internet stranici sistema javnih nabavki:www.javnenabavke.gov.ba.\nVrste postupaka javnih nabavki, uslovi primjene odgovarajućeg postupka, objava obavještenja, prijave, vođenja postupka, dodjele ugovora i obaveze nakon dodjele propisani su u Poglavlju II i III Zakona o javnim nabavkama. Ugovori o javnoj nabavci roba, usluga i radova dodjeljuju se putem jednog od sljedećih postupaka: • • otvoreni postupak;\n• pregovarački postupak bez objavljivanja obavještenja o nabavci; • konkurs za izradu idejnog rješenja Pored ovih osnovnih postupaka, ugovori čiju je vrijednost ugovorni organ procijenio na iznos koji je niži od domaćeg vrijednosnog razreda dodjljuju se sljedećim postupcima:\n• postupak konkurentskog zahtjeva za dostavljanje ponuda (za iznose do 50.000BAM za robu i usluge i 80.000BAM za radove)\n• postupak direktnog sporazuma.(za. iznose do 6.000BAM). Obavještenja o nabavci, dodjeli ugovora i poništenju postupka javne nabavke objavljuju se u Službenom glasniku BiH i na Portalu javnih nabavki (www.tenderi.gov.ba), na jedinstvenim obrascima koje je propisala Agenija. Procedure vezane za žalbene postupke definisani su članom 51 i 52 Zakona o javnim nabavkama i Poslovnikom o radu Ureda za razmatranje žalbi BiH. Ugovorni organi obavezni su da, u postupku javnih nabavki, koriste preferencijalni tretman domaćeg, na način da prilikom računanja cijena ponuda, u svrhu poređenja ponuda, umanje cijene domaćih ponuda za preferencijalni faktor, u visini od 10%. Ova odredba se ne primjenjuje za strane potpisnice CEFTA sporazuma. Tenderska dokumentacija\nSadržaj i primjena tenderske dokumentacije i specifikacija za različite postupke javnih nabavki definisani su u Poglavlju II Zakona o javnim nabavkama BiH i Uputstvom o primjeni i korištenju modela STD za postupke javne nabavke (Službeni glasnik BiH, br.56/07). Ugovorni organi obavezni su da prilikom izrade tenderske dokumentacije koriste modele standardne tenderske dokumentacije koji se mogu naći kao aneksi ovdje navedenog Uputstva. Vremenski rokovi\nPrilikom utvrđivanja rokova u obzir se uzima kompleksnost konkretne predmetne nabavke i shodno tome, vrijeme potrebno za pripremu ponude. Međutim minimalni rokovi ne mogu biti kraći od rokova definiranih Zakonom (član 21) za domaće vrijednosne razrede, a rokovi se povećavaju u slučaju međunarodnih vrijednosnih razreda u skladu sa Zakonom ( član 6. stav (3)).\nU slučaju otvorenog postupka, minimalni rok za prijem ponuda ne može biti kraći od 28 dana od datuma objave obavještenja o nabavci u “Službenom glasniku Bosne i Hercegovine”. U slučaju ograničenog ubrzanog ili pregovaračkog postupka: • krajnji rok određen za prijem zahtjeva za učešće ne može biti kraći od 18 dana od datuma objave obavještenja o nabavci u “Službenom glasniku Bosne i Hercegovine”; • krajnji rok određen za prijem ponuda u slučaju ograničenog postupka ne može biti kraći od 28 dana od datuma otpreme poziva za dostavljanje ponuda pretkvalificiranim kandidatima; • u slučajevima kada su ispunjeni uslovi za primjenu ubrzanog ograničenog postupka, ugovorni organ ima pravo utvrditi rok za prijem zahtjeva koji nije kraći od osam dana i rok za prijem ponuda koji nije kraći od pet dana.\nAko iz bilo kojeg razloga tenderska dokumentacija ili neki njeni dijelovi nisu dostavljeni u određenom roku, a blagovremeno su zatraženi, ili ako se nakon osiguranja tenderske dokumentacije pokaže da se ponude mogu pripremiti samo nakon posjete mjestu izvođenja ili nakon pregleda na licu mjesta dokumenata koji podržavaju tendersku dokumentacijiu, rokovi za prijem ponuda produžavaju se za period od najmanje sedam dana, kako bi se omogućilo da svi dobavljači budu upoznati sa svim informacijama koje su neophodne za sastavljanje ponude. Rokovi koji se odnose na žalbene postupke definisani su članom 51 i 52 Zakona o javnim nabavkama BiH i Poslovnikom o radu Ureda za razmatranje žalbi BiH. Linkovi i resursi\nSve informacije vezane za sistem javnim nabavki možete naći na web stranici javnih nabavki. Zvanična obavještenja o nabavci, dodjeli ugovora i poništenju postupka javne nabavke također se objavljuju i u Službenom glasniku BiH, Publikacije. Agencija za javne nabavke BiH pravi i nadzire sistem obuke o javnim nabavkama ali Agencija ne vrši obuke direktno. Agencija vrši nadzor nad radom registrirovanih predavača koji su dužni ispuniti svoje obaveze u skladu sa Pravilnikom o akreditiranju i registriranju predavača javnih nabavki. Spisak svih registrovanih predavača može se naći na web stranici javnih nabavki.\nU skladu sa uputstvom o načinu upisa u elektronski registar ugovornih tijela i ponuđača u BiH ("Službeni glasnik BiH" broj 7/13), pokrenut je Registar ugovornih tijela i ponuđača u BiH, koji omogućava ugovornim tijelima u BiH da identifikuju ponuđače određene djelatnosti, upoznaju se sa njigovim proizvodima i uslugama, oslovnim sposobnostima i referencama.\nZUudhffPored ovih osnovnih postupaka, ugovori čiju je vrijednost ugovorni organ procijenio na iznos koji je niži od domaćeg vrijednosnog razreda dodjljuju se sljedećim postupcima:• postupak konkurentskog zahtjeva za dostavljanje ponuda (za iznose do 50.000BAM za robu i usluge i 80.000BAM za radove)• postupak direktnog sporazuma.(za. iznose do 6.000BAM). Obavještenja o nabavci, dodjeli ugovora i poništenju postupka javne nabavke objavljuju se u službenom glasniku i na web stranici javnih nabavki i na jedinstvenim obrascima koje je propisala Agenija. Procedure vezane za žalbene postupke definisani su članom 51 i 52 Zakona o javnim nabavkama i Poslovnikom o radu Ureda za razmatranje žalbi BiH. Ugovorni organi bavezni su da, u postupku javnih nabavki, koriste preferencijalni tretman domaćeg, na način da prilikom računanja cijena ponuda, u svrhu poređenja ponuda, umanje cijene domaćih ponuda za preferencijalni faktor, u visini od 10%. Ova odredba se ne primjenjuje za strane potpisnice CEFTA sporazuma. Tenderska dokumentacijaSadržaj i primjena tenderske dokumentacije i specifikacija za različite postupke javnih nabavki definisani su u Poglavlju II Zakona o javnim nabavkama BiH i Uputstvom o primjeni i korištenju modela STD za postupke javne nabavke (Službeni glasnik BiH, br.56/07). Ugovorni organi obavezni su da prilikom izrade tenderske dokumentacije koriste modele standardne tenderske dokumentacije koji se mogu naći kao aneksi ovdje navedenog Uputstva Vremenski rokoviUgovorni organ utvrđuje mjesto, datum i sat za podnošenje zahtjeva za učešće u postupku, i/ili za podnošenje ponuda i zakašnjele ponude i/ili zahtjevi ne uzimaju se u razmatranje.Prilikom utvrđivanja rokova u obzir se uzima kompleksnost konkretne predmetne nabavke i shodno tome, vrijeme potrebno za pripremu ponude. Međutim minimalni rokovi ne mogu biti kraći od rokova definiranih Zakonom (član 21).\nU slučaju otvorenog postupka, minimalni rok za prijem ponuda ne može biti kraći od 28 dana od datuma objave obavještenja o nabavci u “Službenom glasniku Bosne i Hercegovine”. U slučaju ograničenog ubrzanog ili pregovaračkog postupka: • krajnji rok određen za prijem zahtjeva za učešće ne može biti kraći od 18 dana od datuma objave obavještenja o nabavci u “Službenom glasniku Bosne i Hercegovine”; • krajnji rok određen za prijem ponuda u slučaju ograničenog postupka ne može biti kraći od 28 dana od datuma otpreme poziva za dostavljanje ponuda pretkvalificiranim kandidatima; • u slučajevima kada su ispunjeni uslovi za primjenu ubrzanog ograničenog postupka, ugovorni organ ima pravo utvrditi rok za prijem zahtjeva koji nije kraći od osam dana i rok za prijem ponuda koji nije kraći od pet dana.Ako iz bilo kojeg razloga tenderska dokumentacija ili neki njeni dijelovi nisu dostavljeni u određenom roku, a blagovremeno su zatraženi, ili ako se nakon osiguranja tenderske dokumentacije pokaže da se ponude mogu pripremiti samo nakon posjete mjestu izvođenja ili nakon pregleda na licu mjesta dokumenata koji podržavaju tendersku dokumentacijiu, rokovi za prijem ponuda produžavaju se za period od najmanje sedam dana, kako bi se omogućilo da svi dobavljači budu upoznati sa svim informacijama koje su neophodne za sastavljanje ponude. Rokovi koji se odnose na žalbene postupke definisani su članom 51 i 52 Zakona o javnim nabavkama BiH i Poslovnikom o radu Ureda za razmatranje žalbi BiH. Linkovi i resursiSve informacije vezane za sistem javnim nabavki možete naći na web stranici javnih nabavki. Zvanična obavještenja o nabavci, dodjeli ugovora i poništenju postupka javne nabavke također se objavljuju i u Službenom glasniku BiH, PublikacijeU UU. Agencija za javne nabavke BiH pravi i nadzire sistem obuke o javnim nabavkama ali Agencija ne vrši obuke direktno. Agencija vrši nadzor nad radom registrirovanih predavača koji su dužni ispuniti svoje obaveze u skladu sa Pravilnikom o akreditiranju i registriranju predavača javnih nabavki. Spisak svih registrovanih predavača može se naći na web stranici javnih nabavki.\nLast modified on Tuesday, May 21 2013 13:10\tRead 19503 times\tback to top